Kočabambas departaments

Kočabambas departaments () ir viens no deviņiem Bolīvijas departamentiem valsts centrālajā daļā. Robežojas ar Lapasas departamentu rietumos, ar Beni departamentu ziemeļos, ar Santakrusas departamentu austrumos, ar Potosi departamentu un ar Čukisakas departamentu dienvidos. Departamenta pārvaldes centrs un lielākā pilsēta ir Kočabamba. Kočabambas departamenta kopējā platība ir 55 631 km², pēc 2012. gada datiem departamentā dzīvo 1 938 401 iedzīvotāji. Tas ir sestais lielākais departaments Bolīvijā pēc platības un trešais lielākais departaments pēc iedzīvotāju skaita. Departamenta platība aizņem 5,06% no kopējās Bolīvijas teritorijas. Departaments ir sīkāk sadalīts sešpadsmit provincēs.


Burtnieku pils

Burtnieku viduslaiku pils (, ) bija viduslaiku pils Burtnieku ezera stāvkrastā Tālavas pierobežā ar Metsepoli un Sakalu, vēlāk Livonijas ordeņa valsts teritorijā.

Burtnieku pilsdrupas atrodas 19. gadsimta sākumā izveidotajā Burtnieku parkā bijušās Burtnieku pilsmuižas kungu mājas priekšā. 19. gadsimta vidū parkā iekļāva arī kādreizējos pils aizsardzības grāvjus ar dīķiem.


Lapasas departaments

Lapasas departaments () ir viens no deviņiem Bolīvijas departamentiem valsts ziemeļrietumu daļā. Robežojas ar Pando departamentu ziemeļos, ar Beni departamentu un ar Kočabambas departamentu austrumos, ar Oruro departamentu dienvidos, kā arī ar Čīli rietumos. Departamenta administratīvais centrs un lielākā pilsēta ir Bolīvijas galvaspilsēta Lapasa. Lapasas departamenta kopējā platība ir 133 985 km², pēc 2012. gada datiem departamentā dzīvo 2 706 351 iedzīvotāji. Tas ir trešais lielākais departaments Bolīvijā pēc platības un vislielākais departaments pēc iedzīvotāju skaita. Departaments ir sīkāk sadalīts divdesmit provincēs.


Gods kalpot Rīgai!

"Gods kalpot Rīgai!" (GKR) ir 2012. gada martā dibināta politiskā partija Latvijā. Tās vadītājs ir Oļegs Burovs.

Partijas kodolu sākotnēji veidoja 20 cilvēki, no kuriem 12 bija likvidētās LPP/LC Rīgas domes deputāti. Partija vairākus gadus darbojusies Rīgas domes valdošajā koalīcijā kopā ar partiju "Saskaņa". 2018. gada decembrī partijā bija 605 biedri.

"Gods kalpot Rīgai" vadītājs Oļegs Burovs 2019. un 2020. gadā bija Rīgas domes priekšsēdētājs, savukārt tās bijušais vadītājs Andris Ameriks iepriekš ilgstoši bija Rīgas domes priekšsēdētāja vietnieks.

Divus parlamenta sasaukumus vienīgā partijas pārstāve Saeimā bija Jūlija Stepaņenko, kas bija ievēlēta 12. un 13. Saeimā no partijas "Saskaņa" saraksta. 13. Saeimā viņa darbojās kā pie frakcijām nepiederoša deputāte. 2020. gada 21. februārī J. Stepaņenko izstājās no partijas "Gods kalpot Rīgai" kopā ar pieciem Rīgas domes deputātiem.

2022. gada 14. Saeimas vēlēšanās vairāki partijas biedri kandidēja partijas "Latvija pirmajā vietā" sarakstā. Vēlēšanās saraksts saņēma 6,24% vēlētāju atbalsta, iegūstot 9 vietas 14. Saeimā, no kurām vienu ieņēma "Gods kalpot Rīgai" līderis O. Burovs. 2023. gadā viņš izstājās no "Latvija pirmajā vietā" Saeimas frakcijas, izrādot gatavību atbalstīt "Jaunās Vienotības" vadīto valdošo koalīciju ar Eviku Siliņu Ministru prezidentes amatā. Tāpat arī "Gods kalpot Rīgai" deputāti Rīgas domē iesaistījās jaunajā koalīcijā, kas par domes priekšsēdātāju ievēlēja Vilni Ķirsi. Vēlāk tika paziņots, ka "Gods kalpot Rīgai" startēs 2025. gada Rīgas domes vēlēšanās kopīgi ar Zaļo un zemnieku savienību un O. Burovs Saeimā balsojumus sinhronizēs ar ZZS frakciju.


Mandarīni (filma)

"Mandarīni" (, ) ir 2013. gada Igaunijas un Gruzijas filma, kuras režisors, producents un scenārija autors ir Zaza Urušadze.

Filmas darbība notiek 20. gadsimta 90. gadu Abhāzijas kara laikā. Filma "Mandarīni" ir nominēta Amerikas Kinoakadēmijas balvai labākās filmas svešvalodā kategorijā. Šī ir pirmā Igaunijas nominētā filma, kas nokļuvusi līdz pēdējai balsojuma kārtai šajā nominācijā. Filma tikusi nominēta šajā kategorijā arī Zelta globusa balvai. Tā ir saņēmusi arī dažādus apbalvojumos kinofestivālos.


Amerikāņu snaiperis

Filma ir par ASV jūras kājnieku, snaiperi Krisu Kailu, kas nosūtīts uz karu Irākā. Tajā galvenās lomas attēlo Bredlijs Kūpers un Sjēna Millere.

"Amerikāņu snaiperis" pirmizrāde notika Amerikas Kinoinstitūta rīkotajā festivālā, kinoteātros ASV filmas pirmizrāde notika . AFI to nosauca par vienu no desmit gada labākajām filmām. Tā nominēta Amerikas Kinoakadēmijas balvai sešās nominācijās, tai skaitā kā labākā filma.


Selma

"Selma" () ir 2014. gada amerikāņu vēsturiskā drāma, kuras režisore ir Ava Davernaja.

Filma ir par 1965. gada gājieniem no Selmas uz Montgomeri, lai tiktu ļauts balsot afroamerikāņiem. Tajā galvenās lomas attēlo Deivids Ojelovo, Toms Vilkoinsons, Karmena Ejogo, Tims Rots un Opra Vinfrija.

"Selma" pirmizrāde notika Amerikas Kinoinstitūta rīkotajā festivālā, kinoteātros ASV filmas pirmizrāde notika . AFI to nosauca par vienu no desmit gada labākajām filmām. Tā ir nominēta Amerikas Kinoakadēmijas balvai divās nominācijās — kā labākā filma un par labāko dziesmu.


Siksiki

Siksiki, arī blekfīti, melnkājainie ir trīs radniecīgas Ziemeļamerikas pamatiedzīvotāju ciltis,— siksiki, pikani, kaini — kas apvienojušās konfederācijā jeb savienībā. Savu konfederāciju siksiki dēvē par Siksikatsiitapiwa, savukārt senais cilšu kolektīvais pašnosaukums Niitsi'tapi nozīmē "īstie cilvēki, īstā tauta". Ciltis vienoja kopīga valoda, vēsture un tradīcijas. Vēsturiski apdzīvoja Lielo līdzenumu ziemeļaustrumus mūsdienu ASV un Kanādā.

Par melnkājainiem jeb siksikiem dēvēja tikai vienu cilti. Vārds cēlies no mokasīnu zoles, kuras niitsitapi indiāņi krāsoja melnā krāsā. Leģenda vēsta, ka zoles ieguva melnu nokrāsu pēc tam, kad viņi šķērsoja ar ugunsgrēka pelniem klātu prēriju.

Latviski izdotajās grāmatās cilts nosaukums tulkots ļoti dažādi. 1937. gadā iznākušajā H. Longfelova poēmā "Dziesma par Hajavatu" viņi dēvēti par melnkājaiņiem, 1984. gada L. Velskopfas-Henrihas "Izraidīto ceļš" — siksikau un melnkājām, 1975. gadā Arkādija Fīdlera "Mazais Bizons" — Melnām Pēdām, grāmatās "Ziemeļamerikas indiāņi" (sērija "Redzes lokā") un "Runā Melnais Briedis" (izdota 2011. gadā) — blekfītiem.

Siksiku valoda pieder algonkinu valodu saimei, un tā ir nopietni apdraudēta. Par ciešiem siksiku sabiedrotajiem kļuva arī sarsi — neliela na-dene valodu saimes cilts.


Atsitiens

"Atsitiens" () ir 2014. gada ASV drāmas filma, kuras režisors ir Damjēns Šazels.

Filma ir par jaunu džeza bundzinieku, kas mācās vienā no ASV labākajām mūzikas skolām, kur viņu māca skolas despotiskais džeza maestro. Tajā galvenās lomas attēlo Mailss Tellers, Dž. K. Simonss un Pols Raizers.

"Atsitiens" pirmizrāde notika Sandensas kinofestivālā. ASV kinoteātros filmas pirmizrāde notika , Latvijā — . Amerikas Kinoinstitūts to nosauca par vienu no desmit gada labākajām filmām. Tā ir nominēta Amerikas Kinoakadēmijas balvai piecās kategorijās, tai skaitā kā labākā filma.


Whiplash

Grupas Metallica singls Grupas Motörhead izpildītā Metallica dziesmas kaverversija 2014. gada ASV mākslas filma


Benjamiņš Jēgers

Benjamiņš Jēgers (dzimis , miris ) bija ASV latviešu letonists un bibliogrāfs. Ziemeļilinoisas Universitātes (Northern Illinois University) profesors (1968-1985). Nodarbojās ar latviešu vārdu nozīmes un etimoloģijas un latviešu literatūras pētīšanu. Tiek uzskatīts par vienu no izcilākajiem 20. gadsimta latviešu zinātniekiem.


Epikontinentāla jūra

Epikontinentāla jūra vai šelfa jūra ir jūra, kas pilnībā izvietojusies kontinenta šelfa robežās uz kontinentālas zemes garozas un kuru gandrīz pilnībā iekļauj kontinenta krasts vai piekrastes salas. Parasti veidojas jūras transgresijas rezultātā augsta pasaules okeāna līmeņa periodā. Šādas jūras parasti ir seklas (100—200 m).

Epikontinentālās jūras bija izplatītas dažādos ģeoloģiskajos periodos, veidojot plašas ūdens akvatorijas mūsdienu kontinentu iekšienē (Rietumsibīrijas līdzenums, Amazones baseins u.c.). Mūsdienās par epikontinentālajām jūrām izskata Persijas līci (applūdis pirms aptuveni 10 000 gadu), Baltijas jūru, Hudzona līci, Sentlorensa līci, Dienvidķīnas jūru, Karpentārija līci u.c. Par reliktu epikontinentālo jūru uzskatāma arī Kaspijas jūra.


Karpentārija līcis

Karpentārija līcis () ir Klusajam okeānam piederīga epikontinentāla jūra Austrālijas ziemeļos. Izvietojusies starp Jorkas raga pussalu austrumos un Ārnemlendu rietumos; ziemeļos piekļaujas Arafuru jūrai. Līcis sekls, dziļums lielākoties 55—66 m, dziļākā vieta ir 82 m. Dienvidu un rietumu piekrastē vairākas salas, lielākās no kurām ir Groteilanta un Morningtona sala Velzlija salu grupā. Plūdmaiņu augstums līdz 3,2 m.

Pirmais no eiropiešiem līča krastus sasniedza holandietis Villems Janszons (Willem Janszoon) 1606. gadā. Cits holandietis, Jans Karstenszons (Jan Carstenszoon), līci apmeklēja 1623. gadā un nodēvēja to par godu tā laika Holandiešu Austrumindijas ģenerālgubernatoram Pīteram de Karpentīram (Pieter de Carpentier).


RenderMan

RenderMan ir 3D fotoreālistiskās vizualizācijas programmatūra. To izveidoja Pixar Animation Studios animācijas studija 1989. gadā, un kopš tā brīža RenderMan programmatūru sāka plaši izmantot vairākas filmu kompānijas. Vizualizēšanai RenderMan pārsvarā izmanto Rejesa algoritmu, tomēr tas ir arī pielāgots staru izsekošanas un globāla apgaismojuma renderēšanas metodēm.


Plastīdas

Plastīdas ( — 'veidojums', — 'izskats, stāvoklis') ir augu šūnu organoīdi, kuru virsmu sedz divas membrānas. Plastīdas sastāv no stromas ar pigmentiem un dažādas sarežģītības iekšējo membrānu sistēmām. Stromā var atrasties viens vai vairāki cietes graudi, lipoproteīdi un ribosomas, kuru skaits vecākos organoīdos samazinās. Plastīdas nodrošina fotosintēzi, ATF, taukskābju, aminoskābju un fitohormonu sintēzi, īslaicīgu vai ilgstošu organisko vielu uzkrāšanu.


Viktors Lobačovs

Viktors Lobačovs (dzimis Rīgā) ir bijušais Latvijas izcelsmes krievu hokejists, uzbrucējs. Karjeras lielāko daļu aizvadījis Latvijas čempionātā, 2014. gadā kļūstot par līgas čempionu, savukārt 2011. gadā sezonu noslēdzot kā līgas rezultatīvākais spēlētājs.


Dabašaņs

Dabašaņs (, Dàbā Shān) ir kalnu grēda Ķīnas vidienē, viens no Cjiņlina atzariem. Izvietojies uz Šaaņsji provinces un Čuncjinas municipalitātes robežas, iestiepjoties Hubei provincē, stiepjas ap 200 km garumā ziemeļrietumu—dienvidaustrumu virzienā, iekļaujot arī Ušaņa grēdu ar Dabašaņa augstāko virsotni Šeņnundinu (3105 m). Grēda veidota galvenokārt no kristāliskajiem iežiem, saposmota dziļām ielejām, virsotnes noapaļotas. Vidējais augstums 1300—2000 m vjl. Akmeņogļu atradnes.

Dabašaņa mūžzaļie meži ir iekļauti Pasaules Dabas Fonda sevišķi aizsargājamo ekoreģionu skaitā. Grēdas Čuncjinas daļā ierīkots Dabašaņa Valsts dabas rezervāts, bet Hebei daļā — Šeņnundzjas kalnu dabas rezervāts (272 km²).


Oruro departaments

Oruro departaments () ir viens no deviņiem Bolīvijas departamentiem valsts dienvidrietumu daļā. Robežojas ar Lapasas departamentu ziemeļos, ar Kočabambas departamentu ziemeļaustrumos, ar Potosi departamentu dienvidos un austrumos, kā arī ar Čīli rietumos. Departamenta administratīvais centrs un lielākā pilsēta ir Oruro. Oruro departamenta kopējā platība ir 53 588 km², pēc 2012. gada datiem departamentā dzīvo 494 587 iedzīvotāji. Tas ir septītais lielākais departaments Bolīvijā pēc platības un septītais lielākais departaments pēc iedzīvotāju skaita. Departaments ir sīkāk sadalīts sešpadsmit provincēs.


Pando departaments

Pando departaments () ir viens no deviņiem Bolīvijas departamentiem valsts ziemeļu daļā. Robežojas ar Beni departamentu un ar Lapasas departamentu dienvidos, kā arī ar Peru rietumos un ar Brazīliju ziemeļos. Departamenta administratīvais centrs un lielākā pilsēta ir Kobiha. Pando departamenta kopējā platība ir 63 827 km², pēc 2012. gada datiem departamentā dzīvo 109 173 iedzīvotāji. Tas ir piektais lielākais departaments Bolīvijā pēc platības un devītais lielākais departaments pēc iedzīvotāju skaita. Departaments ir sīkāk sadalīts piecās provincēs.


Cjiņlins

Cjiņlins (, Qín Lǐng) ir kalnu grēda Ķīnas vidienē, Huanhes un Jandzi baseinu ūdensšķirtne. Stiepjas rietumu—austrumu virzienā 650 km garumā no Gaņsu dienviddaļas, cauri Šaaņsji provincei, iestiepjoties Henaņas vidienē. Grēdas augstākais kalns ir Taibaišaņs — 3767 m vjl. Grēda veidota no kaļķakmeņiem, slānekļiem. Ziemeļu nogāze stāva, maz saposmota, aug skujkoku meži; dienvidu nogāze nolaidena, alpīnās pļavas. Cjiņlina ziemeļaustrumos, vienā no atzariem, atrodas viens no daoisma svētajiem kalniem — Huašaņs (2130 m vjl).


Potosi departaments

Potosi departaments () ir viens no deviņiem Bolīvijas departamentiem valsts dienvidrietumu daļā. Robežojas ar Oruro departamentu ziemeļos, ar Kočabambas departamentu ziemeļaustrumos, ar Čukisakas departamentu un ar Tarihas departamentu austrumos, kā arī ar Čīli rietumos un ar Argentīnu dienvidos. Departamenta administratīvais centrs un lielākā pilsēta ir Potosi. Potosi departamenta kopējā platība ir 118 218 km², pēc 2012. gada datiem departamentā dzīvo 823 517 iedzīvotāji. Tas ir ceturtais lielākais departaments Bolīvijā pēc platības un ceturtais lielākais departaments pēc iedzīvotāju skaita. Departaments ir sīkāk sadalīts sešpadsmit provincēs.


Santakrusas departaments

Santakrusas departaments () ir viens no deviņiem Bolīvijas departamentiem valsts austrumu daļā. Robežojas ar Beni departamentu ziemeļos, ar Kočabambas departamentu rietumos, ar Čukisakas departamentu dienvidrietumos, kā arī ar Brazīliju ziemeļaustrumos un ar Paragvaju dienvidos. Departamenta administratīvais centrs un lielākā pilsēta ir Santakrusa. Santakrusas departamenta kopējā platība ir 118 218 km², pēc 2012. gada datiem departamentā dzīvo 823 517 iedzīvotāji. Tas ir vislielākais departaments Bolīvijā pēc platības un otrais lielākais departaments pēc iedzīvotāju skaita. Departaments ir sīkāk sadalīts piecpadsmit provincēs.


Tarihas departaments

Tarihas departaments () ir viens no deviņiem Bolīvijas departamentiem valsts ziemeļu daļā. Robežojas ar Čukisakas departamentu ziemeļos un ar Potosi departamentu rietumos, kā arī ar Argentīnu dienvidos un ar Paragvaju austrumos. Departamenta administratīvais centrs un lielākā pilsēta ir Tariha. Tarihas departamenta kopējā platība ir 37 623 km², pēc 2012. gada datiem departamentā dzīvo 508 757 iedzīvotāji. Tas ir mazākais departaments Bolīvijā pēc platības un sestais lielākais departaments pēc iedzīvotāju skaita. Departaments ir sīkāk sadalīts sešās provincēs.


Bizona Muguras Tauki

Gleznā virsaitis redzams ādas kreklā, kas izšūts ar saplacinātām dzeloņcūku adatām un skalpcirtām, dzeloņcūkas adatām un krāsotiem astriem vai matiem rotātu miera pīpes kātu un galvassegu.

Glezna radīta Lielo līdzenumu ziemeļrietumos, kur mūsdienās stiepjas robeža starp Savienotajām Valstīm un Kanādu. Tas ir viens no visizteiksmīgākajiem un spilgtākajiem Ketlina veidotajiem portretiem. Glabājas Smitsona amerikāņu mākslas muzejā.


Bolīvijas administratīvais iedalījums

Bolīvijas administratīvo iedalījumu veido 9 departamenti (), kas izveidoti saskaņā ar Bolīvijas konstitūciju. Departamenti sīkāk ir sadalīti 112 provincēs. Pēc platības lielākais departaments ir Santakrusas departaments (370 621 km²), bet mazākais ir Tarihas departaments (37 623 km²). Pēc iedzīvotāju skaita vislielākais departaments ir Lapasas departaments (2 706 351 iedzīvotāji), bet mazākais Pando departaments (109 173 iedzīvotāji).


Taibaišaņs

Taibaišaņs (, Tàibái Shān) ir Cjiņlina grēdas augstākā virsotne. Izvietojusies grēdas vidusdaļā Šaaņsji provinces dienvidos, Ķīnā. Tiek uzskatīts arī par Austrumķīnas augstāko kalnu. 1965. gadā kalnā un tā apkārtnē ierīkots 56 325 ha liels dabas rezervāts.


Santakrusa de la Sjerra

Santakrusa de la Sjerra () ir Bolīvijas pilsēta valsts centrālajā daļā. Pilsēta atrodas Santakrusas departamentā pie Pirajas upes. Santakrusas departamenta administratīvais centrs un lielākā pilsēta. Atrodas 502 kilometru attālumā no Bolīvijas galvaspilsētas Sukres. Pilsētas kopējā platība ir 535 km², bet aglomerācijas platība ir 1 407 km², pēc 2012. gada datiem pilsētā dzīvo 1 453 549 iedzīvotāji, bet tās aglomerācijā 2 102 998 iedzīvotāji. Pilsētā un tās aglomerācijā dzīvo gandrīz 70% no visiem Santakrusas departamenta iedzīvotājiem un tā ir viena no visstraujāk augošajām pilsētām pasaulē.

Pilsēta dibināta 1561. gada 26. februārī, 200 kilometru attālumā no pašreizējās atrašanās vietas. Laika gaitā pilsēta vairākas reizes pārvietota, līdz 16. gadsimta beigās tā pārvietota uz pašreizējo atrašanās vietu. Lielākajā daļā savas pastāvēšanas laika tā bija maza pilsēta, līdz Otrajam pasaules karam, kad pilsēta sāka strauji attīstīties.

Mūsdienās Santakrusa ir Bolīvijas lielākā pilsēta pēc iedzīvotāju skaita. Visi Santakrusas uzņēmumi veido 35% no Bolīvijas iekšzemes kopprodukta un pilsēta veido gandrīz 40% no visiem Bolīvijai piesaistītajām investīcijām. Šo iemeslu dēļ Santakrusa ir kļuvusi par Bolīvijas nozīmīgāko finanšu centru.


Jānis Hodkevičs

Jānis Hodkevičs jeb Jānis Kotkievičs (, ), arī Jans Heronimovičs Hadkevičs (, , 1537–1579) bija Lietuvas dižkunigaitijas karavadonis un valstsvīrs. Žemaitijas ģenerālstārasts (no 1564), Pārdaugavas hercogistes hetmanis un ģenerāladministrators (1566–1578), Viļņas kastelāns (no 1574).


Dāhla

Dāhla (, ad Dākhilah; ) ir oāze Ēģiptē, Vādīelgedīdas muhāfazā. Izvietojusies valsts vidienē Lībijas tuksnesī starp Hārgas oāzi austrumos un Farāfiras oāzi ziemeļrietumos. Oāze stiepjas aptuveni 80 km austrumu—rietumu virzienā un ir ap 25 km plata. Lielākās apdzīvotās vietas ir Mūtas (20 tūkstoši iedzīvotāju) un Kasras pilsētas, kā arī 15 ciemi. Kopējais iedzīvotāju skaits tiek lēsts ap 75 tūkstošiem.


Dahla

Dahla (, Eddaxla; ) ir pilsēta Atlantijas okeāna krastā, Marokas okupētajā Rietumsahāras daļā. Atrodas uz šauras pusslas starp okeānu un Dahlas līci.

Pilsētu 1881. gadā nodibināja spāņi. Pilsētas ekonomiskā bāze ir zevejniecība. Marokas varas iestādes cenšas attīstīt tūrismu, jo vietējie apstākļi piemēroti ūdenssportam (kaitingam, vējdēlim).

2005. gadā Dahlas līcis tika iekļauts Rāmsaras konvencijas sarakstā. Līcī uzturas apmēram 60 000 putnu.


Tesa

Tesa ir postmetāla mūzikas grupa no Rīgas, Latvijas. Izveidota 2005. gadā no grupu In.Stora, Kriegopfer un Les Corte dalībniekiem.

2006. un 2007.gadā grupa izdeva divus EP ierakstus Tagad un Nekad, kam sekoja pilna garuma studijas ieraksts 2008. gadā Heartbeatsfromthesky. Šajā laikā Tesa vislielāko atpazīstamību gūst Eiropā un Krievijā, kur norisinājušās grupas koncertturnejas un dalība festivālos. 2012. gadā grupa izlaiž savu nākamo studijas ierakstu IV, bet 2015. gadā — Ghost.

2020. gada 29. maijā grupa izdeva savu ceturto pilnmetrāžas studijas albumu un sesto ierakstu kopumā — C O N T R O L sadarbībā ar izdevniecību My Proud Mountain. Albumu bija paredzēts izdot un prezentēt 28. martā, taču COVID-19 pandēmijas dēļ tas tika izdots un prezentēt 29. maijā, Āgenskalna bijušajā Latvijas TV studijā Nometņu ielā 62. Albums ierakstīts Valmierā studijā Hodila, Ģirta Laumaņa vadībā.

Galvenie ietekmes avoti mūzikā ir tādas grupas kā Neurosis, Shora, Godspeed You! Black Emperor un Grails. Grupa ir arī uzstājusies koncertos ar tādām grupām kā Neurosis un Nadja.

Grupas albums "C O N T R O L" tika nominēts un ieguva Mūzikas ierakstu gada balvu "Zelta Mikrofons 2021" kategorijā "Metāla mūzikas albums".

2022. gada novembrī notika grupas un teātra trupas "Kvadrifrons" radīts uzvedums "Pisties vai dzīvot" par prostatas vēzi.


Kauzalģija

Kauzalģija ir stipras lēkmveidīgas dedzinošas sāpes, kas ir saistītas ar perifēro nervu bojājumu. Sāpes pie kauzalģijas pastiprinās pie viegla pieskāriena, vēja pūtiena, negatīvam emocijām un lokalizējas bojāta perifēra nervu zonā. Tai ir raksturīgs "mitras lupatas" simptoms; šis simptoms apstiprinās, ja pieliekot mitru lupatu uz sāpīgu zonu sāpes samazinās. Visbiežāk kauzalģija parādās pie daļējiem nervus medianus un n. tibialis stumbra bojājumiem. Mičels S. V. 1864. gadā ievēsis šo terminu.


Georgs Radvils

Georgs Radvils, arī Radivils () jeb Jurģis Radvila (), arī Juris (Jeržijs) Radzivils (, , 1556–1600) bija Lietuvas dižkunigaitijas valstsvīrs un garīdznieks. Pārdaugavas hercogistes administrators (1578/1582–1586), Viļņas bīskaps (1579–1591), Krakovas bīskaps (1591–1600). Pirmais Romas katoļu baznīcas kardināls no Latvijas un Lietuvas teritorijas (1586).


Latviešu folkloras krātuve

Latviešu folkloras krātuve ir LU Literatūras, folkloras un mākslas institūtā ietilpstoša folkloras pētniecības iestāde.


Hiršsprunga slimība

Hiršsprunga slimība ir iedzimta slimība, kurai raksturīgi, ka kādā zarnas segmentā neizveidojas ne Meisnera (Meissner) zemgļotādas, ne Auerbaha (Auerbach) starpmuskuļu nervu pinums. Līdz ar to bojātajā segmentā iztrūkst peristaltika un var veidoties sastrēgums. Tas var radīt zarnas dilatāciju jeb izplešanos (līdz pat 20 cm diametrā). Slimības biežums piedzimušajiem bērniem ir 1:5000. Var kombinēties ar Dauna sindromu un neiroloģiskiem traucējumiem.


Evita Ašeradena

Evita Ašeradena (dzimusi Evita Sniedze 1974. gada 6. augustā Madonā) ir latviešu dramaturģe, teātra zinātniece un Valmieras Drāmas teātra direktore.


Nikolajs Radvils Melnais

Nikolajs Radvils, arī Radivils, saukts Melnais (, ), arī Nikolajs Radzivils (, , 1515-1565) bija Lietuvas dižkunigaitijas valstsvīrs un diplomāts no Radvilu dzimtas. Lietuvas māršals (1545), Lietuvas kanclers (1550), Viļņas vaivads (1551). Livonijas kara laikā panāca Livonijas un Lietuvas militāro savienību pret Krieviju. Pēc Viļņas ūnijas noslēgšanas (1561) bija Rīgas arhibīskapijas administrators (1563–1565).


Taukšūnas

Taukšūnas, adipocīti jeb lipocīti (no , lípos — 'tauki' un , kútos — 'šūna') ir saistaudu šūnu veids, kuru sakopojumi veido taukaudus. Tām ir mehāniska, termoregulējoša un enerģētiska nozīme.


Urīnizvadkanāls

Urīnizvadkanāls ir orgāns, kas izvada urīnu no urīnpūšļa. Urīnizvadkanāla struktūra sievietēm un vīriešiem ir dažāda. Vīrieša urīnizvadkanāla garums ir ap 15—20 cm, bet sievietes urīnizvadkanāls ir ap 3—5 cm. Šī iemesla dēļ sievietēm ievadīt urīna katetru ir daudz vieglāk nekā vīriešiem.

Vīriešiem urīnizvadkanālā atveras dažādi dziedzeri, tādēļ dzimumakta laikā pa to izdalās arī sperma. Urīnizvadkanālam ir iekšējais un ārējais sfinkters jeb slēdzējmuskulis. Pirmais atrodas pie urīnizvadkanāla iekšējās atveres. Iekšējā sfinktera darbība nav pakļauta cilvēka gribai. Ārējais slēdzējmuskulis atrodas ap urīnizvadkanālu vietā, kur tas iet cauri starpenei. Abiem sfinkteriem atslābstot, var notikt urinēšana.


Vera Vāvere

Vera Vāvere (dzimusi Pētersone 1929. gada 31. decembrī) ir latviešu literatūrzinātniece. Latvijas Zinātņu akadēmijas īstenā locekle (1992).


Serbijas filma

"Serbijas filma" ( / Srpski film) ir 2010. gada groteska filma. Tās režisors ir Srdžans Spasojevičs, kurš filmu veidoja kā parodiju gan Serbijas politiskajai situācijai, gan tās publiskajai ārienei. Filma apskata tādas tēmas kā slepkavība, izvarošana (arī nepilngadīgo) un nekrofilija. Filmas saturs tiek vērtēts kā ļoti tiešs, ekstrēms un neērts. Šī satura dēļ filma ir aizliegta Spānijā, Somijā, Portugālē, Francijā, Vācijā, Austrālijā, Jaunzēlandē, Malaizijā, Singapūrā un Norvēģijā.


Lipāru salas

Lipāru salas (, , ) jeb Eolu salas (Isole Eolie, Ìsuli Eoli, Αιολίδες Νήσοι) ir vulkāniskas izcelsmes salu arhipelāgs Tirēnu jūras dienvidos netālu no Sicīlijas krastiem, Itālijā. Arhipelāgā ir izvietojušās desmit vulkāniskas izcelsmes salas, no kurām septiņas ir apdzīvotas, bet divas ir aktīvi vulkāni. Lielākās salas ir Lipari, Vulkāno, Salina un Stromboli.

Lipāru salu nosaukums ir radies no arhipelāga lielākās salas Lipari. Kopš 2000. gada salu arhipelāgs ir iekļauts UNESCO Pasaules mantojuma objektu sarakstā. Katru gadu salas apmeklē vairāk kā 200 000 tūristu.


Sirds vadītājsistēma

Sirds vadītājsistēma ir īpašu miokarda šūnu kopums, kas ģenerē ritmiskus impulsus un novada tos uz muskuļšūnām. Sirds vadītājsistēmas šūnas (pārveidotas miokarda šūnas) nodrošina sirds saraušanās ritmiskumu. Šīs šūnas ir specializējušās nervu impulsu ģenerēšanā, tām piemīt pašuzbudināšanās spēja — automātija. Šīs šūnas veido sinusatriālo (SA) mezglu jeb Kīsa—Fleka mezglu, atrioventrikulāro (AV) mezglu jeb Ašofa—Tavara mezglu, atrioventrikulāro kūlīti jeb Hisa kūlīti, tā divas kājiņas. Vadītājsistēma atrodas zem endokarda.

Uzbudinājums vispirms rodas SA mezglā (sirds ritma noteicējšūnās), kas atrodas labajā priekškambarī. No mezgla uzbudinājums pa Bekmena (Bachmann) kūlīti nonāk kreisajā priekškambarī, AV mezglā. Šeit uzbudinājums izplatās vislēnāk (0,05—0,1 m/s), tādēļ to sauc par atrioventrikulāro aizturi. Atrioventrikulārās aiztures dēļ priekškambaru un kambaru sistoles ir atdalītas. Elektrokardiogrammā atrioventrikulārā aizture parādās kā PQ segments. Tālāk uzbudinājums pa atrioventrikulāro kūlīti nonāk labajā un kreisajā kambarī. Hisa kūlītī uzbudinājums izplatās visātrāk — ap 4 m/s. Uzbudinājumam seko kontrakcija (muskuļu saraušanās).

Gadījumā, ja sinusatriālais mezgls ir bojāts, par galveno ritma avotu var kļūt atrioventrikulārais mezgls vai pat Purkiņe šķiedras, nodrošinot pietiekamu, kaut arī palēninātu sirdsdarbību.


Daloa

Daloa (Daloa) ir pilsēta Kotdivuārā, Augšsasandras reģiona centrs. Izvietojusies valsts rietumdaļā 141 km no administratīvās galvaspilsētas Jamusukro un 383 km no biznesa galvaspilsētas Abidžanas. Iedzīvotāju galvenā ikdienas valoda ir bete. Pilsēta atrodas attīstītas lauksaimniecības reģionā (audzē jamsu, rīsu, banānus, kokvilnu u.c.) un ir nozīmīgs kakao, kafijas un kolas riekstu eksporta centrs. Mežrūpniecības centrs.


Radvili

Radvili, arī Radivili un Radzivili (, , , ) ir sena lietuviešu dižciltīgo dzimta, kuras pirmsākumi izsekojami līdz 15. gadsimta sākumam.


Dāņu šaurums

Dāņu šaurums jeb Dānijas šaurums (), arī Grenlandes šaurums (), ir 290 km plats jūras šaurums, kas atdala Islandi no Grenlandes un savieno Grenlandes jūru ziemeļaustrumos ar Irmingera jūru dienvidrietumos. Šaurākajā vietā starp Rietumfjordu pussalu Islandē un Blosvila krastu Grenlandē stiepjas Grenlandes—Islandes pacēlums, pār kuru šauruma rietumu malā plūst cauru gadu peldošu ledu nesošā aukstā Austrumgrenlandes straume un veido pasaulē lielāko zemūdens ūdenskritumu — Dāņu šauruma kataraktu. Gar Islandes krastu uz ziemeļiem plūst siltās Irmingera straumes atzars.


Sēklas pūslītis

Sēklas pūslītis () ir vīriešu pāra orgāns, kas atrodas aiz urīnpūšļa. Sēklas pūslīši ir nelielas sēklas krātuves, kas saistītas gan ar sēklas kanāliņiem, gan ar urīna izvadkanāla prostatas daļu.


Vārnas Pēda

Vārnas Pēda jeb Isapóómahksika (dzimis ap 1821—1830 — miris ) bija viens no ievērojamākajiem un ietekmīgākajiem siksiku jeb blekfītu virsaišiem. Viņa siksiku vārda pilnais tulkojums Vārnas Indiāņu Lielā Pēda ērtības labad tika tulku saīsināts. Cieņu ieguva kā bezbailīgs karotājs, taču, būdams virsaitis, nopietnus konfliktus centās risināt miera ceļā.


Krustknābji

Krustknābji, krustknābju ģints (Loxia) ir žubīšu dzimtas (Fringillidae) ģints, kas apvieno 6 mūsdienās dzīvojošas sugas. Tās mājo ziemeļu puslodes arktiskajā un subarktiskajā ekozonā un ir sastopamas Eirāzijā un Ziemeļamerikā. Izņēmums ir Haiti krustknābis (Loxia megaplaga), kas dzīvo tropu ekozonā Karību reģionā.


Egļu krustknābis

Egļu krustknābis (Loxia curvirostra) ir žubīšu dzimtas (Fringillidae) suga, kas pieder pie dadzīšu apakšdzimtas (Carduelinae). Izšķir 19 pasugas. Tā ir plaši izplatīta putnu suga un sastopama Eiropā, Āzijā un Ziemeļamerikā. Egļu krustknābis parasti ziemo ligzdošanas areālā, tomēr atkarībā no skujkoku sēklu ražas veic arī klejojumus virzienā uz dienvidiem. Kopumā sēklu raža ietekmē arī ligzdotāju skaitu visā tā izplatības areālā.


Kreatīns

Kreatīns ir slāpekli saturoša organiskā skābe, kas sastopama mugurkaulnieku muskuļos. Tā ir nepieciešama enerģijas metabolismam un kustību izpildei. Franču ķīmiķis Mišels Ežēns Ševrols (Michel Eugène Chevreul) bija pirmais, kas 1832. gadā to ieguva no skeleta muskuļiem. Viņš vēlāk nosauca kristalizētās nogulsnes grieķu vārdā . Sākotnējās analīzes parādīja, ka cilvēka asinīs ir aptuveni 1% kreatīna, smadzenēs 0,14%, muskuļos 0,50%, bet sēkliniekos 0,18%. Aknas un nieres satur aptuveni 0,01% kreatīna. Mūsdienās kreatīna saturu procentos no kopproteīna var izmantot kā rādītāju gaļas kvalitātei. Šķīdumā kreatīns ir līdzsvarā ar kreatinīnu. Kreatīns ir guanidīna katjona atvasinājums. Kreatīnu var sintezēt arī pats organisms no glicīna, arginīna vai metionīna.


Dižknābis

Dižknābis jeb svirpis (Coccothraustes coccothraustes) ir žubīšu dzimtas (Fringillidae) dziedātājputns, kas ir vienīgā suga dižknābju ģintī (Coccothraustes). Izšķir 6 pasugas.


Autofāgija

Autofāgija (no , auto — 'pats' un φαγεῖν, phagein — 'ēst') ir katabolisks process, kurā šūna noārda tai nevajadzīgās un bojātās struktūras. No sākuma šādu struktūru ietver vienkārša membrāna, kas atdalās no gludā endoplazmatiskā tīkla. Pēc tam membrānu cisterna saplūst ar pirmatnējo lizosomu. Tā rezultātā veidojas otrā lizosoma vai autofāgiskā vakuola, kurā bojātās struktūras tiek sadalītas. Šādā veidā šūnās nomainās novecojušie vai bojātie organoīdi — membrānas, ribosomas, mitohondriji un citi. Autofāgija ir nepieciešama, jo lielāko organoīdu, piemēram, mitohondriji, dzīves laiks ir dažas dienas, bet olbaltumvielas dzīves laiks ir dažas stundas vai viena diennakts. Augu šūnās var notikt autolīze, pārplīst centrālā vakuola un hidrolītiskie fermenti sadala citoplazmas olbaltumvielas.


Antikominternes pakts

Antikominternes pakts () bija 1936. gada 25. novembrī Berlīnē noslēgts antikomunistisks pakts starp Trešo reihu un Japānas impēriju, ar kuru tika izveidots starpvalstu bloks pret Kominterni, izvirzot mērķi nepieļaut tālāku komunisma izplatīšanos pasaulē.

Atbilstoši Antikominternes pakta noteikumiem, puses vienojās saskaņot darbību Padomju Savienības uzbrukuma gadījumā, kā arī neslēgt starpvalstu vienošanās ar Padomju Savienību. Tādējādi faktiski tika izveidots vēlākais Ass valstu bloks.

1937. gadā paktam pievienojās Itālijas Karaliste, kam 1939. gadā sekoja Ungārija, Maņdžouguo un Spānija. Pēc tā darbības termiņa pagarināšanas par pieciem gadiem, kas notika 1941. gadā, paktam pievienojās Somija, Rumānija, Bulgārija, Turcija (kā novērotāja), kā arī vāciešu un japāņu okupētās teritorijas ar marionešu valdībām.


Neirogēnais iekaisums

Neirogēnais iekaisums ir iekaisums, kas radies, jušanas nerviem atbrīvojot dažādus neiropeptīdus, kā P vielu, kalcitonīnu, neirokinīnu A un citus. Tas izraisa sāpes, apsārtumu, uztūkumu, funkciju trūkumu un citas pārmaiņas.


Dankova

Dankova () ir pilsēta Krievijā, Ļipeckas apgabalā, Dankovas rajona centrs. Izvietojusies apgabala ziemeļdaļā Donas upes krastā. Liels transporta mezgls, ķīmiskās, būvmateriālu un pārtikas rūpniecības centrs.


Udmurtu valoda

Udmurtu valoda (удмурт кыл) ir permiešu valoda, kas izplatīta Udmurtijā, Krievijas Federācijā, kur to galvenokārt lieto udmurti. Tā ir viena no Udmurtijas Republikas divām oficiālajām valodām (otra ir krievu valoda). Tai visradniecīgākā ir komiešu valoda. Udmurtu valodā ir daudz aizguvumu no krievu un tatāru valodas.

Pastāv Vikipēdija udmurtu valodā.


Baznīcas dziesma

Baznīcas dziesma vai himna ir reliģiska dziesma, kas īpaši uzrakstīta dievu, dievību, nozīmīgu cilvēku vai personifikāciju slavināšanai, dievināšanai un lūgšanām. Baznīcas dziesmu parasti izpilda dievkalpojumos vai reliģiskos rituālos. Baznīcu dziesmas parasti ir apkopotas dziesmu grāmatās.


Dārzaugļu iela

Dārzaugļu iela ir iela Rīgā, Centra rajona Grīziņkalna apkaimē. Dārzaugļu iela sākas pie Pērnavas ielas krustojuma un beidzas pie Zemitāna ielas. Dārzaugļu ielas kopējais garums ir 196 metri.

Rīgas adrešu grāmatās iela atrodama 1868. gadā ar nosaukumu Kalna iela. 1885. gadā tās nosaukums ir mainījies uz Augļu ielu, bet tagadējo nosaukumu, kas laika gaitā vairs nav mainījies, Dārzaugļu iela ieguva 1923. gadā.


Glotāls slēdzenis

Glotāls slēdzenis ir skaņa, kas sastopama vairākās valodās. Starptautiskajā fonētiskajā alfabētā to apzīmē ar simbolu .


Izidors Gunsbergs

Izidors Arturs Gunsbergs (; , Budapešta - , Londona) bija Ungārijā dzimis Lielbritānijas šahists, kas 1890.—1991. gadā piedalījās mačā par Pasaules šaha čempiona nosaukumu.


Indijas pāvs

Indijas pāvs (Pavo cristatus) ir liela auguma fazānu dzimtas (Phasianidae) putns, kuru viegli atpazīt pēc tēviņa krāšņās, acotās astes un zilā kakla apspalvojuma. Tā dabīgais izplatības areāls aptver Indijas subkontinentu un Šrilankas salu Dienvidāzijā, bet, pateicoties putna dekoratīvajam izskatam, tas introducēts daudzās pasaules vietās, kā arī tas ir daudzu parku un putnu dārzu iemītnieks. Arī Rīgas zooloģiskajā dārzā Indijas pāvi mājo kopš zoodārza dibināšanas 1912. gadā. Dabīgajā izplatības areālā tas pamatā sastopams līdz 1800 metriem virs jūras līmeņa, bet retas reizes to var novērot arī līdz 2000 metriem virs jūras līmeņa. Tas savvaļā mājo gan mitros, gan sausos lapu koku mežos, bet spēj piemēroties arī lauksaimniecības ainavai un apdzīvoto vietu tuvumam. Indijas pāvs vienmēr apmetas ūdenstilpes tuvumā.

Kopš 1963. gada pāvs ir Indijas nacionālais simbols. Daudzviet Indijas ziemeļos Indijas pāvu aizsargā reliģija un pāvs brīvi un netraucēti uzturas ciematos un pilsētās. Valda uzskats, ka Eiropā pāvu ir ievedis Aleksandrs Lielais, bet daļa vēsturnieku uzskata, ka Indijas pāvs Eiropu ir sasniedzis daudz agrāk, nokļūstot Atēnās jau 450. gadā pirms mūsu ēras vai pat vēl agrāk.


Kupidons (pavadonis)

Kupidons, arī Urāns XXVII, ir Urāna pavadonis. Tas ir devītais pavadonis pēc kārtas, skaitot no Urāna.


Labiovelārs berzenis

Labiovelārs berzenis ir skaņa, kas sastopama vairākās valodās. IPA šo skaņu apzīmē ar simbolu . Šis ir viens no puspatskaņiem.


Belinda (pavadonis)

Belinda, arī Urāns XIV, ir Urāna pavadonis. Tas ir desmitais pavadonis pēc kārtas, skaitot no Urāna.


Stratēģiskā plānošana

Stratēģija ir organizācijas ilgtremiņa pamatmērķu un darbības virzienu noteikšana, to sasniegšanai nepieciešamo resursu izdalīšana. Stratēģija ir māksla vadīt organizāciju. Kā katram vadītājam un arī katram līderim neatkarīgi no tā, cik augstā amatā tas atrodas, viņam ir konkrēti uzdevumi un konkrētas funkcijas, kuras jāpilda. Arī stratēģiskajam līderim ir jāveic konkrētas funkcijas un pienākumus.


Divskanis

Divskanis jeb diftongs ir divu patskaņu savienojums vienā zilbē. Divskaņi var būt monofonēmas (viena fonēma) un bifonēmas (divas fonēmas). Mūsdienu latviešu literārajā valodā ir 10 divskaņi: divi divskaņi ( un ) ir monofonēmas, pārējie divskaņi () ir bifonēmas.


Skanenis

Skaneņi (arī sonoranti, sonanti jeb skanīgie līdzskaņi) ir termins, ko visbiežāk attiecina uz latviešu valodas līdzskaņiem , jeb latviešu burtiem .

No vispārīgāka, teorētiska viedokļa sonoritāte jeb skanīgums piemīt tām skaņām, kuru izrunā balss plūsmai netraucē nekāds radikāls šķērslis. No šāda skatu punkta vissonorantākās skaņas latviešu valodā ir patskaņi un puspatskanis un sonorantākie no līdzskaņiem ir jau pieminētie , bet atrodas uz robežas starp sonorantām un nesonorantām skaņām. Latviešu valodā sonorantajiem līdzskaņiem nav nebalsīgu versiju. Nebalsīgi skaneņi ir reti sastopami pasaules valodās. Viena no valodām, kur ir balsīgu un nebalsīgu skaneņu opozīcija, ir mokšu valoda.


Vidēja mēles pacēluma vidējās rindas patskanis

Vidēja mēles pacēluma vidējās rindas patskanis, saukts arī par schwa, ir patskanis, kas sastopams vairākās valodās. Šo patskani apzīmē IPA simbols .


Trīs no Pārdaugavas

Trīs no Pārdaugavas ir trimdas latviešu populārās mūzikas ansamblis ASV. Darbību sācis 1967. gadā Ņūdžersijas štatā, netālu no Ņujorkas. Nosaukums radies no Ņujorkā dzīvojošo tautiešu paraduma Ņūdžersiju dēvēt par "Pārdaugavu". Ansamblis darbojās līdz 1992. gadam.


Johans Zāmuels Hillners

Johans Zāmuels Hillners (, dzimis 1754. gada 17. janvārī, miris 1835. gada 2. decembrī) bija vācbaltiešu luterāņu mācītājs un teologs, vairāku teoloģisku rakstu autors, tajā skaitā arī latviešu valodā.


Mikus Skruzītis

Mikus Skruzītis jeb Skruzīšu Mikus (1861—1905) bija latviešu etnogrāfs un folklorists. Nodarbojies ar rakstniecību un Sēlijas etnogrāfisko materiālu vākšanu. Iesūtījis Krišjāņa Barona "Latvju dainām" 235 tautasdziesmas no Neretas, Ērberģes un Sunākstes. Viens no pirmajiem latviešu tautastērpu pētniekiem. Latviešu literārās biedrības loceklis.


Ķīnas hokeja izlase

Ķīnas hokeja izlase (vienkāršotā ķīniešu: 中国 国家 冰球队, tradicionālā ķīniešu: 中国 国家 冰球队, pinyin: Zhongguo Guójiā Bīngqiú DUI) ir nacionālā hokeja izlase Ķīnā, ko regulē Ķīnas ledus hokeja federācija. Pašlaik ieņem 26. vietu pasaules valstu hokeja izlašu rangā. 2023. gadā tā bija iedalīta IIHF Pasaules čempionāta IB divīzijā.


Džozefs Blekbērns

Džozefs Henrijs Blekbērns (; , Mančestra — , Londona) bija Lielbritānijas šahists, kas 19. gadsimta otrajā pusē bijis viens no spēcīgākajiem pasaulē.


Kārlis Šlehters

Kārlis Šlehters (; dzimis , Vīnē, miris , Budapeštā) bija Austrijas šahists, kas 1910. gadā nospēlēja neizšķirti maču par Pasaules šaha čempiona nosaukumu.


Vine

Vine ir Twitter piederoša mobilā lietotne, kas lietotājiem ļauj radīt un nosūtīt īsus videoklipus. Maksimālais videoklipu garums ir sešas sekundes, ar tiem var dalīties vai tos iegult (izmantojot embed kodu) citos tiešsaistes sociālo tīklu pakalpojumos, piemēram, Twitter vai Facebook. Lai gan sākotnēji Vine bija pieejama tikai iOS ierīcēm, šobrīd tā ir pielāgota arī Android un Windows Phone ierīcēm. 2016. gada 27. oktobrī Twitter paziņoja, ka slēgs Vine mobilo lietotni, kas ļāva augšupielādēt videoklipus, bet saglabās mājaslapu, lai būtu iespēja aplūkot savus un citu veidotos vecos videoklipus.


276. Kuldīgas policijas bataljons

276. Kuldīgas policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza 1943. gada 11. augustā ar iekļaušanu 1. Rīgas latviešu brīvprātīgo policijas pulkā kā IV bataljons.


Huans Korso

Huans Korso (; , Madride - , Havanna) bija spāņu izcelsmes Kubas šahists, pieckārtējais Kubas čempions šahā.


Kārlis Augusts Līventāls

Kārlis Augusts Līventāls (1844-1900) bija Rīgas Politehniskās augstskolas tautsaimniecības profesors (no 1878) un direktors (1885—1891). Rīgas domes loceklis (1882-1890).


Gustavs Kīzerickis

Johans Georgs Gustavs Kīzerickis (, 1830—1896) bija Rīgas Politehniskās augstskolas matemātikas profesors (no 1864. gada) un direktors (1875—1885).


Progress M-21M

Progress M-21M (Прогресс М-21М; SKS apzīmējums ISS-53P) ir Krievijas automātisks kravas kosmosa kuģis kravu nogādāšanai uz Starptautisko kosmisko staciju (SKS). Tas palaists 2013. gada novembrī. 2014. gada jūnijā tas novadīts no orbītas un sadega atmosfērā.


Teodors Grēnbergs

Teodors Grēnbergs (, 1845-1910) bija Rīgas Politehniskās augstskolas fizikas profesors (no 1875) un direktors (no 1891). Viņa vadībā 1896. gadā šī privātā augstskola tika pārveidota pat valsts Rīgas Politehnisko institūtu, kuru viņš vadīja līdz 1902. gadam.


Akustiskā ģitāra

Akustiskā ģitāra ir mūzikas instruments, kuru spēlē, raustot vai strinkšķinot tā stīgas. Tās skaņa ir akustiska, jo šo ģitāru spēlē bez skaņas pastiprinātāja.

Ģitāra ir viens no pasaulē populārākajiem mūzikas instrumentiem, bet tieši akustiskā ģitāra ir ieņēmusi nozīmīgu vietu mūzikas pasaulē, jo tā tiek izmantota visos mūzikas stilos, un to spēlē miljoniem cilvēku visā pasaulē.

Akustiskās ģitāras skaņa tiek radīta, vibrācijām, kuras rodas, strinkšķinot ģitāras stīgas, plūstot cauri ģitārai uz ģitāras virsmu, tad ģitāras iekšienē, tās tukšajā daļā, kuru sauc par rezonatoru, šī skaņa tiek pastiprināta, un mēs to sadzirdam.


Ulrihs Kristiāns Hillners

Ulrihs Kristiāns Hillners (, dzimis 1784. gada 23. februārī, miris 1825. gada 9. decembrī) bija vācbaltiešu luterāņu mācītājs un teologs, izdevis mācību līdzekli latviešu valodā.


Perita (pavadonis)

Perita, arī Urāns XXV, ir Urāna pavadonis. Tas ir vienpadsmitais pavadonis pēc kārtas, skaitot no Urāna.


Voldemārs fon Knīrīms

Voldemārs fon Knīrīms (, 1849—1935) bija Rīgas Politehniskās augstskolas lauksaimniecības profesors (no 1880) un Rīgas Politehniskā institūta direktors (1906—1916). Viņa vadībā 1915. gadā Rīgas Politehnisko institūtu Pirmā pasaules kara dēļ evakuēja uz Krieviju.

Baltijas Tehniskās augstskolas rektors (1918).


Santjago Eders

Santjago Martins Eders Kaisers, dons Santjago Eders (, dzimis , miris ) bija ebreju izcelsmes Jelgavā (pēc citām ziņam Kuldīgā) dzimis kolumbiešu uzņēmējs. Kolumbijas mūsdienu cukurrūpniecības pamatlicējs.

Dzimis 1838. gadā Jelgavā, ebreju ģimenē. 1851. gadā emigrēja uz Ņujorku. 1858. gadā iestājās Hārvarda Tiesību skolā. 1861. gadā pārcelās uz Sanfrancisko, bet no turienes uz Buenoventuru Kolumbijā, kur darbojās kā jurists. 1864. gadā nopirka zemnieku saimniecību "Manuelita", kas laika gaitā izveidojās par vienu no lielākajiem uzņēmumiem Kolumbijā. 1866. gadā kļuva par ASV konsulu Kolumbijā. 1903. gadā atdeva uzņēmuma vadību bērniem un pārcēlās uz Ņujorku, kur arī miris un apglabāts.

Mūsdienās "Manuelita" vēl aizvien pieder Ederu ģimenei, un darbojas Kolumbijā, Peru, Brazīlijā un Čīlē, ražojot cukuru, etanolu, palmu eļļu, garneles un mīdijas.


1189 (uzziņu dienests)

Infoline 1189 ir SIA TeleMedia pārstāvēts uzziņu dienests, kas darbojas informatīvo pakalpojumu jomā kopš 1998. gada sākuma. Galvenais pakalpojums ko sniedz 1189 uzziņu dienests, ir informatīvo uzziņu sniegšana par Latvijas uzņēmumiem, iestādēm, organizācijām, pakalpojumiem un precēm.

1189 uzziņu dienests sniedz savus pakalpojumus 24 stundas diennaktī latviešu, krievu un angļu valodā. 1189 zvanu centra datu bāzē ir pieejama informācija par vairāk nekā 80 000 juridiskām personām (uzņēmumiem, iestādēm). Katru dienu šī datu bāze tiek atjaunota un papildināta ar aktuālāko informāciju.

1189 ir uzziņu dienests Latvijā, kurš bez balss pakalpojumiem un sms sniedz informāciju bez maksas, izmantojot VOIP Skype komunikācijas iespējas.


Eders

Santjago Eders (Santiago Eder; 1838—1921) — kolumbiešu uzņēmējs; Simons Eders (Simon Eder; 1983) — austriešu biatlonists; Eders Sitadins Martinss (Éder Citadin Martins; plašāk zināms kā Eders; 1986) — itāļu futbolists; Ederzitu Antoniu Masedu Lopišs (Éderzito António Macedo Lopes; plašāk zināms kā Eders; 1987) — Portugāles futbolists.


Frenks Māršals

Frenks Džeimss Māršals (; , Ņujorka — , Ņūdžersija) bija ASV šahists, kas 1907. gadā piedalījās mačā par Pasaules šaha čempiona nosaukumu.


Harijs Pilsberijs

Harijs Pilsberijs (; , Somervilla - , Filadelfija) bija ASV šahists, Pasaules šaha čempiona nosaukuma pretendents.


Radio Baltkom

Radio Baltkom ir Latvijas ziņu un muzikālā radiostacija. Kopš 2023. gada radiostacija pieder uzņēmumam SIA Silver Group, kas pārvada radio grupu Mix Media Group (bez Radio Baltkom tajā ietilpst Mix FM, Radio ROKS, Autoradio Latvija un Relax FM).


Džordžs Karlins

Džordžs Karlins (; dzimis , miris ) bija amerikāņu stand up komiķis un aktieris. Karjeras laikā Karlins izdeva 17 komēdijas albumus un 14 HBO speciālizlaidumus, un saņēma piecas Grammy balvas. 2004. gadā Comedy Central Karlinu ierindoja otrajā vietā visu laiku labāko komiķu topā. Karlins savās uzstāšanās atklāti jokoja par jūtīgiem tematiem, kā reliģija, politika un sociālas problēmas. Daudzi mūsdienu komiķi min Džordžu Karlinu kā iedvesmas avotu un stand up komēdijas pionieri. Savu pēdējo HBO speciālizlaidumu It's Bad for Ya Džordžs Karlins ierakstīja tikai četrus mēnešus pirms savas nāves sirds mazspējas dēļ.


Geštalts

Geštalts ( — 'forma', 'veids', 'struktūra') ir psiholoģijas teorija un psihoterapijas metode, uztveramo priekšmetu telpiski uzskatāma forma, ja šo priekšmetu būtiskākās īpašības nevar uztvert kā to daļu īpašību summu .

Par vienu no spilgtākajiem geštalta piemēriem tiek uzskatīta melodija, ko cilvēks pazīst pat tad, ja tā tiek transponēta. Dzirdot melodiju vēlreiz, mūsu atmiņa to pazīst. Un, pat ja tās elementu sastāvs mainās, mēs tik un tā pazīstam, kā skan tā pati melodija .


Plankumainā salamandra

Plankumainā salamandra jeb uguns salamandra (Salamandra salamandra) ir salamandru dzimtas (Salamandridae) suga, kas savvaļā sastopama Rietumeiropas, Dienvideiropas un Centrāleiropas lapkoku mežos, kur var paslēpties nokritušās koku lapās un apsūnojošos koku stumbros. Austrijā un Šveicē tā sastopama Alpos 200—700 metru augstumā virs jūras līmeņa, retumis līdz 1300 metriem.


Ekoskola

Programma ir viens no visaptverošākajiem un populārākajiem vides izglītības modeļiem pasaulē. Tā veicina izpratni par vidi, saistot to ar mācību priekšmetiem, veido attieksmi un vērtības, interesi par vidi, procesā iekļaujot ne tikai skolas dzīvē iesaistītos, bet arī apkārtējo sabiedrību, tā stiprinot kopējo vides apziņas attīstību. Pašlaik Ekoskolu programmā ir iesaistītas vairāk kā 40 000 skolas visā pasaulē. Ekoskolas visā pasaulē vieno programmas pārvaldes sistēma, kuras pamatā ir septiņi elementi:

Ekopadome organizē un vada Ekoskolas aktivitātes. Vides novērtējums sniedz priekšstatu un izpratni par skolas ietekmi uz vidi, palīdz izvēlēties prioritātes rīcībai. Darbības plāns veidots, pamatojoties uz vides novērtējuma secinājumiem; ietver mērķus un secīgu plānu vides situācijas uzlabošanai. Pārraudzība un izvērtēšana seko, izvērtē un dokumentē darbības plāna ieviešanu. Sasaiste ar mācību saturu ilgtspējīgas attīstības jautājumu integrācijā visos mācību priekšmetos. Skolas un sabiedrības iesaistīšana - saziņa un sadarbības veidošana ar reģionālajiem medijiem, vietējiem uzņēmumiem, organizācijām, pašvaldībām; ekoskolas darbības un panākumu popularizēšana. Vides kodekss ietver rīcības plāna galvenos mērķus, nepieciešamās aktivitātes un ieguldījumu to sasniegšanai.


Lielais susuris

Lielais susuris (Glis glis), saukts arī par gulētājžurku un dižsusuri ir susuru dzimtas (Gliridae) vāverveidīgais grauzējs, kas ir vienīgā suga dižsusuru ģintī (Glis). Izplatīts Eiropā un Āzijas rietumos (daļā Mazāzijas un Centrālāzijas). Latvijas Dabas muzejs lielo susuri ir izraudzījies par 2005. gada dzīvnieku Latvijā.


Sibīrijas haskijs

Sibīrijas haskijs ir suņu šķirne, kuras dzimtene ir Sibīrijas ziemeļaustrumi, bet tālāk attīstijusies tā ir Aļaskā. Skausta augstums šim sunim var sasniegt 53—60 cm, kucei 51—56 cm. Sibīrijas haskijam ir vidēji garš apmatojums ar pavilnu, šīs šķirnes standarts pieļauj visas krāsas un jebkuru krāsu kombināciju, izņemot marmora un tīģerkrāsu. Tiem var būt arī daļēji zilas acis.


Dekoratīvās žurkas

Dekoratīvās žurkas ir žurkas (galvenokārt pelēko žurku šķirnes), kas paredzētas turēšanai mājas apstākļos un ir ļoti atšķirīgas no savvaļas žurkām. Šīs žurkas tiek speciāli vairotas un audzētas ar mērķi nodot tās kā mājdzīvniekus grauzēju mīļotājiem. Dekoratīvo jeb mājas žurku dzīves ilgums ir aptuveni 2-3 gadi.


Postkrosings

Postkrosings (Postcrossing) ir interneta projekts, kas ļauj tā lietotājiem saņemt un nosūtīt īstas (nevis elektroniskas) pastkartes uz dažādām pasaules vietām. Jebkurš dalībnieks, kurš nosūtījis pastkarti, saņems citu pastkarti no nejauša postkrosera kaut kur pasaulē. Postkrosinga nosaukums radies no vārdu "pastkarte" (postcard) un "šķērsot" (crossing) savienojuma. Reģistrējoties Postcrossing mājas lapā, jaunais lietotājs saņem kāda nepazīstama projekta dalībnieka adresi, uz kuru nosūta pirmo pastkarti. Kad tā nosūtīta, jaunā lietotāja adrese nonāk datu bāzē un viņš var sākt gaidīt savu pirmo pastkarti. Pēc tās saņemšanas sūtījums jāreģistrē Postcrossing mājas lapā. Sākotnēji lietotājs var nosūtīt līdz 5 pastkartēm vienlaicīgi, bet sūtot vairāk, ar laiku šis skaitlis palielinās.

Līdz 2013. gada novembrim Postkrosinga kustībā iesaistījušies aptuveni 457 tūkstoši dalībnieku visā pasaulē. Kopumā saņemts vairāk kā 20 miljoni pastkaršu, un šis skaitlis nemitīgi pieaug. Vidēji viena pastkarte ceļo 22 dienas. Kopumā pastkartes projekta ietvaros ceļojušas vairāk kā 106 miljardus kilometru, kas ir aptuveni 354 reizes līdz Saulei un atpakaļ.

Visvairāk postkroseru (sākot no lielākā skaita) ir Krievijā, Amerikas Savienotajās Valstīs, Ķīnā, Taivānā un Nīderlandē. Savukārt 2013. gada novembrī mēneša ietvaros visvairāk jaunu lietotāju bijis Krievijā, Taivānā, Ķīnā, Ukrainā un Polijā. Arī Latvijas iedzīvotāji aktīvi iesaistās Postcrossing projektā. Latvijā ir aptuveni 2,5 tūkstoši postkroseru, kuri ir nosūtījuši ap 111 tūkstošiem pastkaršu, tādējādi Latvija ierindojas 30. vietā pēc nosūtīto pastkaršu skaita. Kopš 2011. gada maija pēc nosūtīto pastkaršu skaitā pakāpusies par 4 vietām Postcrossing reitingā.


Mediju ētika

Mediju ētika jeb plašsaziņas ētika ir kvalitatīvās žurnālistikas teorija ar aicinājumu domāt par dziļāku kopsakaru notikumu skaidrojumā, par intelektuālismu, par pilsoniskumu, cilvēcību un citām sensitīvām lietām kopā ar vēlmi pilnveidot sevi. Tā atklājas dažādos žurnālistikas darbības virzienos. Ētika attiecināma gan uz darbības procesu, gan rezultātu: dienas kārtību, vēstījuma tekstu, valodu, kurā notikumam piešķirta nozīme, kā arī uz dažādiem žanriem — interviju vai diskusiju vadīšanu, attiecībām ar kolēģiem, ar ziņu avotiem un auditoriju. Mediju ētikas uzdevums ir noskaidrot kā caur profesionālu darbību pielāgoties auditorijas prasībām vienlaikus iekļautos lokālās un globālās sabiedrības pilnvērtīgā attīstībā, ņemot vērā, ka žurnālisti piedalās sociālās un privātās dzīves veidošanā.


Valmiermuižas kungu māja

Valmiermuižas kungu māja jeb Valmiermuižas pils, jeb Valmieras muiža () bija muižas ēka mūsdienu Valmieras novada Valmiermuižā Dzirnavu ielā 2. Līdz mūsdienām saglabājies vienīgi pils tornītis, kur ir saglabājušies griestu gleznojumi.


Baltijas Tehniskā augstskola

Baltijas Tehniskā augstskola () bija tehniskā augstskola Rīgā, kas darbojās 1918. un 1919. gadā. Augstskolu uz pirmskara Rīgas Politehniskā institūta bāzes nodibināja pēc Brestļitovskas miera līguma noslēgšanas un Baltijas hercogistes suverenitātes atzīšanas 1918. gada 22. septembrī. Augstskolas rektors bija Voldemārs fon Knīrīms, kas Latvijas brīvības cīņu laikā devās bēgļu gaitās uz Vāciju. Latvijas Sociālistiskās Padomju Republikas pastāvēšanas laikā ar Pētera Stučkas parakstītu dekrētu 1919. gada 8. februārī Baltijas Tehnisko augstskolu likvidēja un izveidoja Latvijas Augstskolu profesora Paula Valdena vadībā.

Pēc Rīgas ieņemšanas 1919. gada maijā atkal uz īsu laiku atjaunoja Baltijas Tehnisko augstskolu. Pēc Strazdumuižas pamiera 1919. gada jūlijā Latvijas Pagaidu valdība Baltijas Tehnisko augstskolu slēdza un 28. septembrī atklāja kā Latvijas Augstskolu, ko 1923. gada 28. martā pārdēvēja par Latvijas Universitāti.


Ernests Nauks

Ernsts Frīdrihs Nauks (, 1819—1875) bija Rīgas Politehniskās augstskolas dabaszinātņu profesors (no 1862. gada) un pirmais direktors (1862—1875).


Eufemiano Fuentess

Eufemiano Fuentess (; dzimis ) ir spāņu sporta ārsts, kurš plašāk zināms ar savu saistību ar Operación Puerto dopinga lietu.


Bez PVN

Bez PVN ir indīroka mūzikas grupa no Latgales, kas tika izveidota 2003. gada 27. decembrī līdz ar nosaukuma rašanos un pirmo oficiālo koncertu vietējā Kārsavas Tautas namā.

Grupā muzicē Kristaps Rasims (balss, elektriskā ģitāra, bandžo un citi instrumenti), Guntis Rasims (balss, akustiskā ģitāra, akordeons un citi instrumenti), Juris Vucāns (balss, elektriskā ģitāra, samplieris un citi instrumenti) un Valdis Vucāns (basģitāra, balss), kā arī bundzinieks Normans Bārbals.

Pastāvēšanas laikā Bez PVN ir izdevusi divus studijas albumus - "Pyrms Vuorda..." (2006) un "Reits" (2013) un vairākus video klipus. Pazīstamākās grupas kompozīcijas - "Screen", "Eņģeļi sviļpoj", "Golds iz ustobys", "Besi", "Loopi", "Zuoleite", "Digitaluo gūteņa", "Izzeimuots nu rosys" u.c.

Grupas autordziesmu repertuārs tiek veidots un izpildīts vienīgi tās dalībnieku dzimtajā – latgaliešu valodā.


Semjuels Reševskis

Semjuels Reševskis (; dzimis Šmūls Ržeševskis () Ozorkovā, miris , Ņujorkā) bija Polijā dzimis ebreju tautības ASV starptautiskais lielmeistars šahā (GM, 1950). Pēc profesijas grāmatvedis.


TWAIN

TWAIN ir lietojumprogrammas programmēšanas interfeisu (API) un sakaru protokols, kas regulē saziņu starp programmatūru un digitālās attēlveidošanas ierīcēm, piemēram, skaneriem vai digitālajām kamerām. Jaunākā stabilā TWAIN versija ir TWAIN 2.3, kas publicēta .

TWAIN iniciatīvas grupu izveidoja digitālās attēlveidošanas ierīču vadošie ražotāji 1992. gadā, lai standartizētu šo ierīču interfeisu mijiedarbībai ar grafiskajām programmām. TWAIN nav akronīms, kaut arī ir izplatīta versija Technology Without Any Interesting Name (tehnoloģija bez jebkāda nosaukuma). TWAIN ir novecojis angļu vārds, kas nozīmē TWO (divi) un ņemts no Radjarda Kiplinga dzejoļa "Balāde par austrumiem un rietumiem" (fragments angliski — …and never the twain shall meet…). Tas tiek rakstīts lielajiem burtiem labākai izcelšanai un simbolizē skanera sarežģīto mijiedarbību ar datoru.


Rubens Fains

Rubens Fains (; , Ņujorka - , Ņujorka) bija ebreju tautības ASV starptautiskais lielmeistars šahā (GM, 1950). Pēc profesijas psihologs.


Pasaule Ziemassvētku krāsās

"Pasaule Ziemassvētku krāsās" ir latviešu dziedātāja Igo un citu latviešu mūziķu 2012. gadā radīts un izdots Ziemassvētku mūzikas albums.

Albumā "Pasaule Ziemassvētku krāsās" ietvertas skaistākās dažādu tautu Ziemassvētku dziesmas latviešu, angļu, franču, armēņu, krievu, igauņu, norvēģu, ķīniešu, spāņu un vācu valodās. Ierakstā piedalījušies Igo, Rolands Ūdris, Ilona Balode, Ineta Rudzīte, Zane Biķe, Alise Kante, Juris Kristons, Ēriks Upenieks, Rolands Belēvičs, Edgars Jass, Roberts Rasa un Andis Klučnieks.


Eiropas autoceļš E261

|} |} Eiropas autoceļš E261 ir daļa no Starptautiskā E ceļu tīkla B klases maršrutiem. Tā maršruts ietilpst Polijas robežās, un ved no Vroclavas uz Sveci. Visā savā garumā E261 seko daļai no Autoceļa 5 maršruta.


Eiropas autoceļš E372

Eiropas autoceļš E372 ir daļa no Starptautiskā E ceļu tīkla B klases maršrutiem. Tas sākas Varšavā, Polijā un beidzās Ļvivā, Ukrainā. Tas ir 367 kilometrus garš.


Luiss C.K.

Luiss C.K., īstajā vārdā Luī Sēkejs, (Louis Szekely, dzimis ) ir ungāru-meksikāņu izcelsmes amerikāņu komiķis, kinoproducents, režisors un aktieris.


Snēpeles muiža

Snēpeles muižas pils ir Snēpeles muižas kungu dzīvojamā ēka, kas atrodas Kuldīgas novada Snēpeles pagastā, Snēpelē. Tā ir bijusi barona Hāna medību pils, celta 19. gadsimta sākumā. Pilī mākslinieciski augstvērtīgi objekti ir fasādes dekoratīvā apdare, lieveņa margas un durvju komplekts, trīs krāsnis. Kopš 1924. gada muižas pils ēka ilgstoši izmantota skolas vajadzībām.


Aleksandrs Serebrovs

Aleksandrs Serebrovs (Александр Александрович Серебров; dzimis , miris ) bija PSRS / Krievijas kosmonauts, inženieris.


Džona Kenedija atentāta sazvērestības teorijas

Džona Kenedija atentāta sazvērestības teorijas ir sabiedrības aizdomas par to, ka aiz ASV prezidenta Džona Kenedija slepkavības stāv kādas cits vainīgais - politiķis, institūcijas, slepenas organizācijas - nevis vienpatis Lī Hārvijs Osvalds, kas, pēc oficiālās versijas, esot nogalinājis Kenediju viens pats.

1963. gada 22 . novembrī Dalasā, Teksasas štatā tika nogalināts 35. ASV prezidents, viens no 20. gadsimta ievērojamākajiem politiķiem, Džons Kenedijs. Par slepkavu tika atzīts 24 gadus vecais Lī Hārvijs Osvalds, garīgi nelīdzsvarots jauneklis, kas vairākkārt mēģinājis izdarīt pašnāvību un aizrāvies ar marksisma idejām. Liela daļa sabiedrības vēl joprojām netic atentāta oficiālajai versijai un uzskata, ka aiz tās slēpjas kāda nozīmīga sazvērestības teorija. Savas prezidentūras laikā Kenedijs paveica virkni nozīmīgu darbu, kuru dēļ ieguva ne tikai sabiedrības atbalstu, bet arī virkni ienaidnieku, kuri kļuva par galvenajiem aizdomās turamajiem neskaitāmajās sazvērestības teorijās. Šo slepkavību uzskata par 20. gadsimta lielāko noziegumu, un tas ir notikums, par kuru sacerēts visvairāk sazvērestības teoriju. Sazvērestības teoriju piekritēji 50 gadu laikā pavisam kopā esot nosaukuši 42 grupas, 82 slepkavas un kopumā 214 cilvēku, kas it kā bija iesaistīti Kenedija slepkavībā.


Mērija Hofmane

Mērija Hofmane (dzimusi ) ir britu rakstniece, kritiķe un redaktore. Viņa daudz laika pavada Itālijā, ko var noprast arī no viņas "Stravaganzas" grāmatām. Kopumā sarakstījusi vairāk kā 90 grāmatu, tajā skaitā, iepriekšminēto "Stravaganzas" sēriju un vienu no pārdotākajām bilžu un bērnu grāmatām "Apbrīnojamā Greisa". Mērija ir arī žurnāla "Armadillo" galvenā redaktore.


Heikingi

Fon Heikingi () ir sena vācbaltiešu dzimta, kas Livonijā zināma kopš 15. gadsimta un bija ierakstīta Kurzemes bruņniecības matrikulā (1620). Vēlāk dzimtas atzari izplatījās arī Prūsijā un Krievijā.


Gumijlēkšana

Gumijlēkšana ir darbība, kas ietver lekšanu no pietiekami liela augstuma, savienojot cilvēku ar garu, elastīgu gumiju. Lēkšana parasti notiek no tādiem objektiem, kā ēkas, tilti, gaisa vagoniņi, vai dažāda augstuma pacēlāji, taču ir arī iespējams lēkt no kustīga objekta, kā gaisa balons, helikopters, ar iespēju lidināties virs zemes. Šī aizraušanās nāk no brīvās krišanas. Cilvēkam izlecot, gumija izstiepjas un persona atkal lido uz augšu, gumijas elastības dēļ, turpinot svārstīties, kamēr kinētiskā enerģija pārtrauc savu darbību.


Miniatūrais pinčers

Miniatūrais pinčers (pundurpinčers) ir vācu izcelsmes suņu šķirne, kas pēc Starptautiskās kinoloģiskās federācijas klasifikācijas (SKF) pieder pie 2. grupas, 1. sekcijas ar numuru 185, bez darba spēju pārbaudes. Tā tikusi selekcionēta, krustojot vācu pinčerus ar takšiem un levretēm. Šķirnes piekritēji dēvē miniatūro pinčeri par "rotaļu karali", jeb King of the Toys. Jebkura trīs vai vairāku pinčeru grupa tiek dēvēta par bandu.


Last.fm

Last.fm ir mūzikas interneta vietne, kas dibināta Lielbritānijā 2002. gadā. 2009. gadā vietne sasniedza 30 miljonus aktīvu lietotāju. 2007. gada maijā Last.fm par 140 miljoniem mārciņu iegādājās kompānija CBS Interactive.

Izmantojot mūzikas rekomendāciju sistēmu Audioscrobbler, Last.fm parāda katra lietotāja detalizētu mūzikas gaumi, fiksējot skaņdarbus, ko lietotājs klausās interneta radiostacijās vai caur datora, citu ierīču atskaņotājprogrammām. Šī informācija tiek pārnesta (skroblēta) Last.fm datubāzēs vai nu caur mūzikas straumēšanas pakalpojumu (Spotify, Rdio, Clementine, Grooveshark), vai caur Last.fm Scrobbler spraudni, kas instalēts audio atskaņošanas programmā. Dati par atskaņoto mūziku parādās lietotāja profilā, rādot izpildītāja un dziesmas nosaukumu, kas darbojas arī kā linki uz Last.fm lapām par konkrēto mūziķi vai dziesmu. 2011. gada aprīlī Last.fm pārsniedza 50 miljardus skroblējumu.


Davids Janovskis

Davids Janovskis (; , Vavkaviska - , Vāra) bija ebreju tautības Francijas šahists, Pasaules šaha čempiona nosaukuma pretendents.


Baltijas aplis

Baltijas aplis ir starptautiskās sacensības mākslas vingrošanā, kas notiek katru vasaru Rīgā jau kopš 2000. gada.


Baltijas jūras divīzija

Baltijas jūras divīzija () bija Vācijas Impērijas bruņotā vienība Pirmā pasaules kara beigās, kura piedalījās Somijas pilsoņu karā Balto somu pusē. To komandēja ģenerālmajors Rīdigers fon der Golcs un tā bija 9500 — 12 000 vīru liela.

1918. gada 14. februārī Somijas Senāta pārstāvji Berlīnē oficiāli lūdza Vācijai palīdzību, un Vācijas Impērijas militārā padome nolēma sūtīt karaspēku uz Somiju.

20. martā uz 12. Landvēra divīzijas pamata tika saformēta divīzija cīņai Somijā pret Sarkanajiem gvardiem. 30. martā Dancigā karaspēka vienība iekāpa kuģos. 3. aprīlī tā izcēlās Hanko pussalā, kur nesastapa pretestību.

Pēc dažām nelielām sadursmēm 11. aprīlī vācieši nonāca pie Helsinkiem. Pilsētu jau bija pametusi Sarkano vadība un Krievijas jūras flotes kuģi, bet bija palikuši daudzas Sarkanās gvardes vienības. 12. aprīļa rītā 2000—3000 karavīru liela vācu brigāde fon Čirska vadībā no ziemeļrietumiem sāka uzbrukumu Helsinkiem. Viņiem pievienojās vietējie Baltie gvardi, kuri kara laikā bija slēpušies. Kaujā krita 100—200 vācu karavīru. 14. aprīlī Helsinki bija atbrīvoti.

18. aprīlī Golca spēki sāka virzīties tālāk ziemeļu virzienā uz Rīhimeki.

Savukārt 7. aprīlī krastā, 87 km uz austrumiem no Helsinkiem, izcēlās Vācijas 8. Armijas 3000 vīru vienība Oto fon Brandenšteina vadībā un ieņēma Lovīsu. 18. aprīlī pēc smagām kaujām Brandenšteina brigāde ieņēma Lahti. Nākamajā dienā tā sastapās ar Balto somu Rietumu armiju, tādējādi pārraujot Sarkano gvardu teritoriju divās daļās. Brigāde tika pievienota Baltijas jūras divīzijai.

Golca spēki virzījās uz ziemeļiem un no 21. līdz 22. aprīlim ieņēma Hivinkē un Rīhimeki. Ciešot lielus zaudējumus, pirmoreiz sastopoties ar Sarkano frontes daļām, 26. aprīlī Golca spēki ieņēma Hemēnlinnu. Nākamajā dienā tie sastapās ar Balto somu Rietumu armiju.

Ielenkti no visām pusēm, Sarkanie centās izlauzties. Golca divīzija nodrošināja rietumu un dienvidu pusi, bet Brandenšteina brigāde — austrumus. 2. maijā Sarkanie padevās.


Edvards Laskers

Edvards Laskers (; , Kempno - , Ņujorka) bija ebreju tautības Vācijas un ASV šahists, FIDE starptautiskais arbitrs (1956) un starptautiskais meistars (1963). Pēc profesijas mašīnbūves inženieris. Pazīstams arī kā go spēlētājs.


Burkards Valdiss

Burkards Valdiss (, ap 1490-1556) bija Reformācijas laikmetā Latvijā dzīvojošs vācu franciskāņu mūks, vēlāk dzejnieks un dramaturgs, daudzu luterāņu korāļu melodiju un tekstu autors un viens no pirmajiem lugu rakstniekiem vācu valodā.


Google meklētājs

Google meklētājs () ir interneta meklētājprogramma, kas pieder Google uzņēmumam. Google meklētājs ir populārākais internetā, katru dienu tiek veikti vairāk nekā trīs miljardi meklējumu.

Google meklētāju izstrādāja Lerijs Peidžs un Sergejs Brins 1997. gadā. Meklētājam ir vismaz 22 speciālās funkcijas, piemēram, sporta rezultātu atspoguļošana, kalkulators, mērvienību/valūtu pārrēķins.


Greja piecdesmit nokrāsu triloģija

Greja piecdesmit nokrāsu triloģija (angļu: "Fifty Shades of Grey", "Fifty Shades Darker", "Fifty Shades Freed") ir britu rakstnieces E. L. Džeimsas trīs grāmatu (2011. gads "Greja piecdesmit nokrāsas", 2012. gads "Tumsa piecdesmit nokrāsas" un 2012. gads "Brīvība piecdesmit nokrāsas") sērija, kuras ir pasaulslavenas ar savu erotiku, novirzi uz sadomazohismu un citiem erotiskiem fetišiem. Šīs triloģijas izdošanas tiesības nopirkušas jau 37 valstis, un tā kļuvusi par visātrāk pārdoto grāmatu mīkstajos vākos pieaugušajiem, 3 mēnešu laikā pārdodot 31 miljonu eksemplāru visā pasaulē un pārspējot Harija Potera sēriju. "Greja piecdesmit nokrāsas" šobrīd ir 32. visvairāk pārdotā grāmata kopš 1998. gada, kad tika uzsākta rekordu fiksēšana.

Balstoties uz grāmatām, ir uzņemta Greja piecdesmit nokrāsu filmu triloģija.


Eiropas autoceļš E371

Eiropas autoceļš E372 ir daļa no Starptautiskā E ceļu tīkla B klases maršrutiem. Tā sākums ir Radomā, Polijā un beigas Prešovā, Slovākijā. Autoceļš ir aptuveni 358 kilometrus garš.


Eiropas autoceļš E462

Eiropas autoceļš E372 ir daļa no Starptautiskā E ceļu tīkla B klases maršrutiem. Tā sākums ir Brno, Čehijā un beigas Krakovā, Polijā. Autoceļš ir aptuveni 323 kilometrus garš.


Bencions Harels

Bencions Harels (; dzimis kā Bencions Hiršovics, miris ) bija Kuldīgā dzimis ebreju ārsts un politiķis. Kneseta deputāts no Vispārējo cionistu partijas.

Studējis ķīmiju Cīrihes universitātē un medicīnu Bernes universitātē. Studiju gados iesaistījies cionistu kustībā. 1921. gadā pārcēlās uz Palestīnu. Vairāku slimnīcu dibinātājs.


Harels

Bencions Harels (בן-ציון הראל; 1892—1972) — ebreju ārsts un politiķis; Isers Harels (איסר הראל (Isser Harel); 1912—2003) — Baltkrievijā dzimis Izraēlas drošības dienestu vadītājs; Montrezs Harels (Montrezl Harrell; dzimis 1995) — ASV basketbolists.


Sarkankakla zoss

Sarkankakla zoss (Branta ruficollis) ir Eirāzijas ziemeļos ligzdojoša zosu suga, kas reti, bet regulāri sastopama arī Latvijā migrējošo zosu baros.


Diēta

Diēta () ir ēšanas režīms, kas jāievēro cilvēkam saskaņā ar viņa organisma īpatnībām (kuras var atšķirties veselam un slimam cilvēkam), kas, atkarībā no vēlamā rezultāta, veicina svara samazināšanos vai palielināšanos.


Fans

Fans (), dažreiz saukts arī par līdzjutēju, atbalstītāju, entuziastu vai pielūdzēju, ir persona, kas aizrautīgi nododas kaut kam, piemēram, mūzikas grupai, sporta komandai vai aktierim. Pašā pamatā vārds "fans" ir radies no angļu valodas vārda fanaticism un ir sastopams vismaz trīssimt gadu, tomēr plašāk tas tika izmantots vēlajos 90. gados, kad žurnālisti ieviesa terminu sporta entuziasti. Fanu darbība izpaužas visdažādākajos veidos un savu entuziasmu tie var izrādīt, ne tikai aizrautīgi sekojot savam favorītam, bet arī radot fanu mākslu — ievietojot video, veidojot mājas lapas un piesaistot citus fanus, ar kuriem dalīties savās izjūtās.


Hermanis Kristofs Finks fon Finkenšteins

Hermanis Kristofs Finks fon Finkenšteins (Fink von Finkenstein, 1693-1758) bija Kurzemes un Zemgales hercogistes politiķis. Dobeles pilskungs, Kurzemes un Zemgales hercogistes kanclers Jelgavā.


Zilbes intonācija

Zilbes intonācija ir prosodiska parādība, kuras noteicošie radītāji ir pamattonis, intensitāte un kvantitāte (garums), to izmanto garās zilbēs un tā kalpo semantiskai un gramatiskai diferencēšanai.

Dažas izolējošas Austrumāzijas valodas ar zilbes toņa palīdzību atšķir homonīmus. Tādas valodas sauc par tonālām valodām, to vidū ķīniešu, taju un hausu valodas. Dažkārt izšķir pitch accent valodas, kas izmanto intonāciju zilbēs tāpat, kā tonālās valodas, lai šķirtu homonīmus, taču atšķirībā no tonālajām valodām, kur dažādi "toņi" (resp., intonācijas) var būt katrai zilbei, pitch accent valodās to liek tikai uz vienas zilbes, jo tas ir pietiekami homonīmu izšķiršanai, šādas valodas ir, piemēram, sintētiskā norvēģu valoda un aglutinatīvā japāņu valoda. Šeit var pieskaitīt arī latviešu valodu, jo tā liek lietā dažādas zilbes intonācijas, kad nepieciešams šķirt homonīmus (iespējams minēt tādus piemērus kā "zāle", "tā" utt.)


Teikuma intonācija

Teikuma intonācija ir intonācija, kas var piemist teikumam un mainīt izteikuma būtību (piemēram, "jautājuma intonācija"). Teikuma intonācija ir valodas skaņu intensitātes, frekvences, ilguma un spektra maiņas, kā arī šo maiņu kombinācijas runas plūsmā, kurām valodā ir noteikta funkcija. Intonācija un uzsvars ir divi galvenie lingvistiskās prosodijas elementi.

Daudzas valodas lieto skaņas augstumu teikuma līmenī semantiski, piemēram, lai izteiktu pārsteigumu vai ironiju, vai lai mainītu izklāstu uz jautājumu. Šādas valodas sauc par intonāciju valodām. Latviešu, angļu, franču valodas pieder pie šīs grupas.


Šarls VII

Šarls VII (; dzimis , miris ) bija Francijas karalis no 1422. gada līdz savai nāvei 1461. gadā.

Šarls VII sāka savu valdīšanu, kad Valuā dinastijas pozīcijas bija kritiskā stāvoklī. Uz Francijas troni pretendēja arī Anglijas karalis Henrijs VI, kurš kopā ar saviem sabiedrotajiem burgundiešiem kontrolēja diendivrietumu un ziemeļu Franciju, arī tās lielāko pilsētu Parīzi (Šarla VII rezidences pilsēta bija Burža), kā arī karaļu kronēšanas vietu Reimsu. Papildus tam, Šarla VII tēvs Šarls VI bija atzinis Anglijas karaļa tiesības uz Francijas troni.

Tomēr, pateicoties Žannai d'Arkai, ap kuru pulcējās enerģiski noskaņoti augstmaņi, Šarlam VII izdevās radīt lūzumu Simtgadu kara gaitā, un valdīšanas beigās viņš kontrolēja visu Franciju, izņemot teritoriju ap Kalē. Pēdējie Šarla valdīšanas gadi pagāja, konfliktējot ar dēlu Luiju XI.


Saksijas Šveices - Austrumu Rūdu kalnu apriņķis

Saksijas Šveices - Austrumu Rūdu kalnu apriņķis () ir apriņķis Vācijā, Saksijas federālajā zemē. Apriņķis robežojas ar Saksijas Vidussaksijas apriņķi, Meisenes apriņķi, Drēzdeni, Baucenes apriņķi, kā arī Čehiju.

Rūdu kalnu apriņķis iedalās 19 pilsētās un 18 kopienās. Pilsētas ir Altenberga, Bādgotleiba-Bergīshībele, Bādšandava, Dipoldisvalde, Dona, Freitāle, Glashite, Heidenava, Honšteina, Kēnigšteina (Saksijas Šveice), Lībštate, Neištate Saksijā, Pirna, Rābenava, Štatvēlene, Štolpene, Tārante, Vilsdrufa, Zebnica.


Jelgavas loža "Pie vācu zobena Austrumos"

Jelgavas loža "Pie vācu zobena Austrumos" (, 1916-1918) bija brīvmūrnieku militārā loža, kas saņēma patentu no Vācijas Lielās Zemes ložas.


Ropažu sporta centrs

Ropažu Sporta centrs ir sporta pakalpojumu uzņēmums ar zālēm Ropažos un Zaķumuižā. Tas sācis savu darbību 2002. gadā, atveroties jaunuzceltajai Ropažu Sporta zālei.

Ropažu Sporta centrs piedāvā dažādus sporta pakalpojumus: galda spēles (novuss, galda teniss, dambrete, šautriņu spēles, šahs), sporta zāle (īre vai individuāls apmeklējums, skatītājiem sporta pasākumu laikā pieejamas tribīnes ar 200 sēdvietām), aerobikas/deju zāle (ar spoguļiem), atklātie tenisa korti (segums: Conipur) un pludmales volejbola laukumi (dubultlaukumi, darbojas no aprīļa līdz oktobrim), futbola laukums (zālājs, stadions 45 x 90 m, celiņa apkārtmērs – 330 m), trenažieru zāle (abonements vai vienreizējs apmeklējums). Pakalpojumi pieejami gan individuālam apmeklējumam, gan īrei. Ropažu Sporta centra paspārnē darbojas volejbola klubs "Ropaži" (bērnu un pieaugušo komandas), novada komanda florbolā, basketbolā, volejbolā un futbolā.


Mičs Ričmonds

Mičels Džeimss "Mičs" Ričmonds III (; dzimis Fortloderdeilā, Floridas štatā, ASV) ir bijušais amerikāņu basketbolists, spēlējis uzbrūkošā aizsarga pozīcijā.


Upīša pasāža

Lielajā, sarežģītās konfigurācijas zemesgabalā bija paredzēts būvēt arī tautas namu un kinoteātri, kas būtu pavērsts pret Dzirnavu ielu. Šīs ieceres īstenošanu pārtrauca Pirmais pasaules karš. Upīša pasāžas fasāde Marijas ielā ar vareno vārtu velvi centrā ir detaļās izkopta neoklasicisma paraugs.


Jelgavas loža "Frīdrihs pie tēvzemes mīlestības"

Jelgavas loža "Frīdrihs pie tēvzemes mīlestības" () bija brīvmūrnieku militārā loža, ko 1812. gada kara laikā nodibināja prūšu virsnieki brīvmūrnieki.


Tiaņaņmeņa laukums

Tiaņaņmeņa laukums () ir pilsētas laukums Ķīnas galvaspilsētas Pekinas centrā. Tā platība ir 440 tūkstoši m² (880 × 500 m), un tas ir viens no lielākajiem pilsētas laukumiem pasaulē. Nosaukts pēc Tiaņaņmeņa ('Debešķīgā miera') vārtiem, kas atrodas laukuma ziemeļos un atdala laukumu no Aizliegtās pilsētas. Pats laukums atrodas pilsētas centrālajā daļā.

Tiaņaņmeņa laukumam ir liela ietekme kultūrā, šeit notikuši vairāki Ķīnas vēsturē svarīgi notikumi, tai skaitā Ķīnas Tautas Republikas proklamēšana 1949. gadā un studentu protesti un to vardarbīga pārtraukšana 1989. gadā.


Autoceļš 1 (Polija)

Autoceļš 1 ir viens no galvenajiem Polijas autoceļiem. Tas ir 419,9 kilometrus garš un savieno Gdaņsku valsts ziemeļos ar Cešinu valsts dienvidos pie robežas ar Čehiju. Autoceļš 1 ir arī daļa no starptautiskā E-ceļu tīkla, autoceļa E75 un E462, un ved cauri četrām Polijas vojevodistēm: Pomožes, Kujāvijas-Pomožes, Lodzas un Silēzijas vojevodistei. Ziemeļu galā autoceļš sākas netālu no Rusocinas, šķērsojumā ar zemākās klases automaģistrāli S6, bet dienvidu galā tas beidzas Cešinas pilsētā, kur autoceļš pāriet Čehijas teritorijā. Vairākos posmos autoceļu dublē Automaģistrāle A1, vai arī dažās vietās tas pilnībā saplūst ar A1 automaģistrāli. Vietās, kur autoceļš dublē A1, to sauc par Autoceļu 91. Laika gaitā ir plānots pilnībā aizstāt Autoceļu 1 ar Automaģistrāli A1.

Posmā Pjotrkova Tribunalska-Podvarpa autoceļš kļūst par tā saukto Gierkówki, automaģistrāli, kas izbūvēta septiņdesmitajos gados. Beigu posmā pie Katovices A1 maina savu maršrutu, un ieiet Čehijas teritorijā pie Gorzizkas. Posmā no Katovices līdz Čehijai Autoceļu 1 dublē zemākās klases Automaģistrāle S1. Autoceļš četros posmos šķērso Vislas upi (Helmno, Toruņā, Čehovice-Dzedzicē un Skočovā).


Ogists un Luī Limjēri

Brāļi Limjēri (; Ogists Marī Luī Nikolā (, ; dzimis , miris ) un Luī Žans (, ; dzimis , miris )) bija franču izgudrotāji, pirmie filmu veidotāji. Viņi patentēja sinematogrāfu, kas atšķirībā no Edisona radītā kinetoskopa ļāva filmu skatīšanos vairākiem skatītājiem vienlaikus.

Limjēru pirmā privātā filmu rādīšana notika 1895. gadā. Pirmā publiskā filmu rādīšana, par kuru tika pieprasīta ieejas maksa, notika Salon Indien du Grand Café, Parīzē. Šajā dienā tika izrādītas desmit filmas. Katra filma bija 17 metrus gara, kas rādīta ar projektoru ilgst apmēram 50 sekundes. 1896. gada janvārī tika izrādīta 50 sekundes garā filma L'Arrivée d'un train en gare de La Ciotat, kas ir viens no populārākajiem Limjēru darbiem.


Kolins Ferels

Kolins Džeimss Ferels (; dzimis ) ir īru aktieris.

1998. gadā viņam bija loma seriālā Ballykissangel, gadu vēlāk Ferels debitēja kino ar lomu Tima Rota režisētajā filmā The War Zone. Turpmākajā aktiera karjerā filmējies tādās filmās kā "Tīģerzeme" (Tigerland, 2000), "Telefona būda" (2002), "Speciālo uzdevumu vienība S.W.A.T." (2003), "Rekrūtis" (The Recruit, 2003), "Īpašais ziņojums" (2002), "Pārgalvis" (2003), Intermission (2003), "Māja pasaules malā" (A Home at the End of the World, 2004), "Aleksandrs Lielais" (Alexander, 2004), The New World (2005), Miami Vice (2006), "Jautā putekļiem" (Ask the Dust, 2006), "Kasandras sapnis" (2007), "Reiz Brigē" (2008), "Baiļu nakts" (Fright Night, 2011), "Atcerēties visu" (2012), "Septiņi psihopāti" (2012), "Par vienu mazāk" (Dead Man Down, 2013), "Par Mēriju Popinsu un Benksa kungu" (2013), Winter's Tale (2014), "Omārs" (2015), "Svētā brieža nogalināšana" (2017), "Džentlmeņi" (2019), Thirteen Lives (2022) un "Inišerinas Banšī" (2022). Par lomu filmā "Reiz Brigē" Ferels saņēma Zelta globusa balvu kā labākais aktieris.

2020. gadā laikraksta The Irish Times publicētajā Īrijas izcilāko kinoaktieru sarakstā Ferels tika iekļauts 5. vietā.


Braiens Dīgans

Braiens Dīgans (; dzimis Omahā, Nebraskā) ir ASV profesionāls motofrīstaila braucējs, kā arī viens no apģērbu zīmola Metal Mulisha dibinātājiem. Dīgans bija pirmais, kurš sacensībās veica 360 grādu apgriezienu, vēlāk nosaucot to par Mulisha Twist. Braiens ir visvairāk apbalvotais brīvā stila motokrosa braucējs X Games vēsturē ar 13 medaļām, ieskaitot X Games 17 iegūto zelta medaļu rallijkrosā.


Topogrāfija

Topogrāfija (no , topos — "vieta" un γράφω, graphō — "rakstīt") ir ģeodēzijas un kartogrāfijas nozare, kas veic Zemes vai cita astronomiska objekta virsmas uzmērīšanu, kā arī tās attēlošanu topogrāfiskajās kartēs un plānos. Atšķirībā no ģeogrāfiskajām kartēm, kas attēlo lielas Zemes virsmas un ir maza mēroga, topogrāfiskās kartes attēlo lokālu apkārtni un ir liela mēroga.

Topogrāfijas galvenais uzdevums ir noteikt apvidus objektu un īpašību pozīciju gan horizontālā koordinātu sistēmā (platums un garums) gan augstumā virs jūras līmeņa. Trīs dimensiju reljefa attēlošanai kartēs tiek izmantotas dažādas metodes, piemēram, augstumlīknes, reģiona krāsas vai reljefa ēnošana.

Katrā valstī ir noteikti standarti, kas reglamentē topogrāfisko karšu saturu, apzīmējumus, precizitāti, kā arī to izgatavošanas metodes. Daļā valstu topogrāfiskās kartes ar lielu mērogu ir slepenas.

Topogrāfiju izmanto dažādiem mērķiem, piemēram, militārajai plānošanai, ģeoloģiskajai izpētei.

Vispārējā nozīmē par topogrāfiju sauc jebkādas virsmas un uz tās atrodošos objektu un to izvietojuma aprakstu. Piemēram, anatomiskā topogrāfija — ķermeņa daļu apraksts, vēsturiskā topogrāfija — vesturisko izmaiņu apraksts.


Nacionālās drošības aģentūra

Nacionālās drošības aģentūra () ir ASV izlūkošanas organizācija. Oficiāli izveidota , un tiek uzskatīta par lielāko valsts izlūkdienesta aģentūru.

Aģentūra ir atbildīga par ārzemju komunikāciju informācijas iegūšanu un analīzi, par to koordinātēm, virzienu, kā arī veic augsti specializētus uzdevumus informācijas iegūšanā balstoties uz ārzemju komunikāciju analīzēm, kas savukārt sevī ietver lielus kriptoanalīzes apjomus. Atbildīga arī par valsts komunikāciju kanālu aizsardzību no analoģiskām citu valstu aģentūrām.


Rūtiņu kļava

Rūtiņu kļava ir lielākā parastā kļava (Accer platanoides) Latvijā un visā Baltijā (nav arī ziņu, ka kādā Austrumeiropas valstī būtu vēl kāda ar lielāku stumbra apkārtmēru). Aug Valmieras novada Trikātas pagastā, uz dienvidrietumiem no Trikātas, 130 m uz ziemeļiem no Trikātas - Dutkas ceļa (V233), Rūtiņu māju dārza malā. Tās apkārtmērs ir 6,15 metri un ir atzīta par apmērā visapjomīgāko kļavu. Rūtiņu kļavas augstums ir 24 metri, bet garāko zaru garums stiepjas līdz pat 11 metriem, taču tā kopējā vainaga projekcija ir 240 m². Kļavas vecums nu jau ir pārsniedzis 150 gadus.

DnB NORD vides glābšanas komanda sakopa Rūtiņu kļavu. Vides glābšanas komandas arboristi ar trosēm nostiprināja kļavas galotnes. Tai draudēja nolūšana, jo koka divgalotņu stumbrs sašķēlies divās daļās un viena no tām ir bīstami sasvērusies. Tika attīrīts Rūtiņu kļavas vainags un uzstādīta īpaša atsaišu sistēma, kas palīdzēs kļavai turēties stalti arī stiprajā vējā un nepieļaus stumbra tālāku šķelšanos, lai tas saglabātu sava kuplā vainaga krāšņumu vēl daudzus gadus. Tā kā stumbrā laika gaitā izveidojies liels, tukšs dobums, to aizdarīja ar aizsargbarjeru, kas savas funkcijas pilda galvenokārt ziemā, neļaujot dobumā sasnigt sniegam.


Miko Koskinens

Miko Koskinens (; 1988. gada 18. jūlijā) ir somu hokejists, vārtsargs. Pašlaik (2024) Koskinens spēlē Šveices hokeja līgas kluba HC Lugano rindās.


Els Makiniss

Elans (Els) Makiniss (; dzimis ) ir bijušais kanādiešu hokejists, aizsargs, Kanādas hokeja izlases dalībnieks, kurš savas karjeras laikā aizvadījis 1416 spēles Nacionālās hokeja līgas klubos Kalgari "Flames" un Sentluisas "Blues", kā arī kļuvis par 2002. gada Olimpisko čempionu. 2007. gadā uzņemts Hokeja slavas zālē.

Makiniss (2020) turpina strādāt Sentluisas "Blues" sistēmā, kur pilda kluba ģenerālmenedžera vecākā padomnieka pienākumus. Kad "Blues" 2019. gadā izcīnīja Stenlija kausu, Makinisa vārds otrreiz uz tā tika iegravēts.


Liepājas loža "Enkurs un zobens"

Liepājas loža "Enkurs un zobens" () bija militārā brīvmūrnieku loža Liepājā, kas strādāja Prūsijas lielložas "Royal York zur Freundschaft" rituālā.


Lerijs Robinsons

Lerijs Robinsons (; dzimis ) ir bijušais kanādiešu hokejists, aizsargs, Kanādas hokeja izlases dalībnieks, kurš savas karjeras laikā aizvadījis 1384 spēles Nacionālās hokeja līgas klubos Monreālas "Canadiens" un Losandželosas "Kings", kļūstot par seškārtēju Stenlija kausa ieguvēju. 1995. gadā uzņemts Hokeja slavas zālē. Pēc spēlētāja karjeras beigām ilgāku laiku trenējis NHL klubus Losandželosas "Kings" un Ņūdžersijas "Devils". Pašlaik (2021) ir Sentluisas "Blues" vecākais konsultants saistībā ar hokeja operācijām.


Billijs Smits

Billijs Smits (; dzimis ) ir bijušais kanādiešu hokejists, vārtsargs, kurš savas karjeras laikā aizvadījis 680 spēles Nacionālās hokeja līgas klubā Ņujorkas "Islanders", kļūstot par četrkārtēju Stenlija kausa ieguvēju. 1993. gadā uzņemts Hokeja slavas zālē.

Billijs Smits ir pirmais vārtsargs NHL vēsturē, kuram izdevies gūt vārtus.


2014. gada Kontinentālās hokeja līgas Zvaigžņu spēle

2014. gada Kontinentālās hokeja līgas Zvaigžņu spēle bija 2013.—14. sezonas Kontinentālās hokeja līgas zvaigžņu spēle, kura norisinājās 2014. gada 11. janvārī. Spēle norisinājās Ondrej Nepela Arena Bratislavā, Slovākijā, pirmoreiz ārpus bijušās Padomju Savienības teritorijas.


Rīgas loža "Hanziešu uzticība"

Rīgas loža "Hanziešu uzticība" () bija militārā brīvmūrnieku loža Rīgā, kas strādāja Vācijas Brīvmūrnieku Lielās Zemes Ložas rituālā. 2014. gada 1. novembrī loža tika reaktivēta ar nosaukumu Hanzas uzticība Ventspilī, ņemot vērā šīs pilsētas seno saistību ar Hanzas savienību.


Katedrāle (grupa)

Katedrāle ir latviešu rokgrupa, viena no latviešu rokmūzikas aizsācējām 1960. un 1970. gadu mijā.


Modo

Modo (sākotnēji Studija) bija latviešu popmūzikas un rokmūzikas grupa, ko izveidoja Raimonds Pauls. Ansamblis darbojās Latvijas filharmonijas paspārnē.


Džoana Džeta

| Darbojies_arī = The Runaways, Joan Jett & the Blackhearts' | Mlapa = | Dzimums = S }} Džoana Džeta (; dzimusi Džoana Marija Lārkina (Joan Marie Larkin) ) ir amerikāņu ģitāriste, dziedātāja, dziesmu autore, producente un aktrise. Pazīstama ar dalību grupās Joan Jett & the Blackhearts un The Runaways.

Karjeru sākusi The Runaways grupā, ar kuru izdeva četrus studijas albumus. Tomēr lielākos panākumus guva ar Joan Jett & the Blackhearts, ar kuru iedziedājusi tādas dziesmas kā I Love Rock 'n' Roll (Billboard Hot 100 singlu topa pirmā vieta), Crimson and Clover, I Hate Myself for Loving You, Do You Want to Touch Me, Light of Day, Love is All Around un Bad Reputation. Kopumā izdevusi 14 studijas albumus, divi no tiem tika sertificēti ar platīna disku ASV. Karjeras laikā ir bijusi feministu ikona.

2010. gada filmā ar grupu The Runaways'' viņu attēlo Kristena Stjuarta.


Sacīkste

"Sacīkste" () ir 2013. gada biogrāfiskā sporta drāma, kuras režisors ir Rons Hauards. Filma ir par 1976. gada F1 sezonu un sāncensību starp Džeimsu Hantu un Nikiju Laudu.

Galvenās lomas filmā atveido Kriss Hemsvorts (Hants), Daniels Brīls (Lauda), Olīvija Vailda, Aleksandra Marija Lara un Pjērfrančesko Favino. Filmas pirmizrāde notika 2013. gada 2. septembrī Londonā.


Alfrēds Alslēbens (politiķis)

Alfrēds Alslēbens (; — ) bija Latvijas vācbaltu krāsotājs un sabiedrisks darbinieks. Bijis 2. Saeimas deputāts (1925—1928).


Pols Volkers

Pols Viljams Volkers IV (; dzimis , miris ) bija amerikāņu aktieris.

Kļuvis pazīstams 1999. gadā ar lomu filmā "Pēdējā spēle". Lielāko atpazīstamību guvis ar Braiena O'Konera lomu "Ātrs un bez žēlastības" filmu sērijā, kur tēlojis sešās filmās (pirmajā, otrajā, un no ceturtās līdz septītajai filmai). Vēl ir tēlojis tādās filmās kā She's All That (1999), "Zudis dzelmē" (2005), "Pamesti sniegos" (2006) un "Grābēji" (2010).

Gājis bojā 2013. gada 30. novembrī autoavārijā, kad kā pasažieris atradās sava paziņas automašīnā, kura bija aizdegusies.


Vēderdejas

Vēderdejas ir Rietumu pasaulē izdomāts nosaukums individuālām, improvizētām dejām, kuras pamatojas uz ķermeņa artikulāciju. Vēderdeju izcelsmes vieta ir Tuvie Austrumi. Angliski runājošās valstīs vēderdejas sauc par austrumu dejām, ēģiptiešu dejām, arābu dejām. Vēderdejas var būt dažāda veida, atkarībā no valsts, reģiona, tērpu un deju stila.


They Live by Night

They Live by Night ir 1948. gada ASV film noir. Filmas režisors ir Nikolass Rejs un tā ir viņa režisora debija. Galvenās lomas atveido Ketija O'Donela, Fārlijs Greidžers un Hauards Da Silva. Filmas pamatā ir Edvarda Andersona depresijas ēras romāns Thieves Like Us. Filma tiek uzskatīta par filmas "Bonija un Klaids" (Bonnie and Clyde) priekšteci.

Filmā ir skaņa un dialogi. Tiek lietoti dažādi specefekti; vairākas sižeta līnijas. Lietoti dažādi apgaismojumi, gan klasisks, gan kontrastains; ir dekorācijas; ļoti daudz ainas ārpus telpām; augsts un arī zems rakurss. Tiek izmantoti tuvplāni; krāsu simbolika — dažbrīd filma ir gaišāka/tumšāka; tiek izmantoti audio tēli — mūzika.


Heike Kamerlings Oness

Heike Kamerlings Oness (; dzimis , miris ) bija nīderlandiešu fiziķis.

1913. gadā saņēmis Nobela prēmiju fizikā par "vielas īpašību pētījumiem zemās temperatūrās, kas radīja iespēju ražot šķidro hēliju".

Kamerlings Oness aizsāka dažādas sasaldēšanas metodes, tās izmantoja, lai pētītu materiālu uzvedību, kad to temperatūra sasniedz gandrīz absolūto nulli. Viņš bija pirmais, kas sašķidrinājis hēliju. 1911. gadā atklājis supravadītspēju, pētot metālu pretestības ļoti zemās temperatūrās.

Papildu Nobela prēmijai vēl ir saņēmis Mateuči medaļu (1910), Ramforda medaļu (1912) un Frenklina medaļu (1915).


Perifērās asinsrites patoloģiskā fizioloģija

Perifērās asinsrites patoloģiskā fizioloģija ir asins cirkulācija sīkajās artērijās, arteriolās, prekapilāros, kapilāros, postkapilāros, arteriolovenulārajās anastomozēs, vēnulās un sīkajās vēnās.


Jānis Roberts Tillbergs

Jānis Roberts Tillbergs (1880—1972) bija latviešu mākslinieks, gleznotājs un tēlnieks. Latvijas Mākslas akadēmijas mācībspēks (1921—1932). Pārsvarā gleznojis portretus.


Tillbergs

Jānis Roberts Tillbergs (1880—1972) — latviešu mākslinieks, gleznotājs un tēlnieks; Oļegs Tillbergs (1956) — latviešu mākslinieks.


Arvis Juzups

Arvis Juzups (dzimis ) ir latviešu bijušais rokasbumbas spēlētājs, pēc karjeras beigām ir LHF izpilddirektors un izlašu direktors. Kā spēlētājs spēlējis labā malējā pozīcijā, pārstāvējis Latvijas izlasi. Spēlējis Latvijas handbola Virslīgas klubos RVR (2009./2010. gada sezona), HK Vaiņode (2010./2011. gada sezona) un Dobeles TENAX, kā arī Vācijas 3. līgas klubā SV Beckdorf. Spēlējis arī Latvijas 1. līgā MSĢ/LAT-92 un Latvijas jaunatnes izlasē (U-18).


Pākšaugi

Pākšaugi ir tauriņziežu dzimtas augi, kuru auglis ir pāksts, kas veidojas no vienas augļlapas, tādēļ sēklas atrodas vienā telpā. To sēklas un negatavas pākstis izmanto pārtikai un lopbarībai. No uzturā lietojamiem pākšaugiem vērtīgākie ir zirņi, lauku pupas, pupiņas. Pākšaugi satur daudz vērtīgu uzturvielu:

olbaltumvielas, ko veido daudzas vērtīgas aminoskābes, piemēram, sevišķi daudz ir lizīns, kam liela nozīme organisma augšanā, audu atjaunošanā, iekšējās sekrēcijas dziedzeru un nervu sistēmas darbībā; holīnu; minerālvielas — fosforu, kalciju, magniju, kāliju, dzelzi, kobaltu un varu; B grupas vitamīnus, kam ir svarīga loma organisma fizioloģiskajās dzīvības norisēs; šķiedrvielas, kas veicina gremošanas sulu izdalīšanos, saista un izvada no organisma lieko holesterīnu, palēnina ogļhidrātu un tauku uzsūkšanās ātrumu, kam ir liela nozīme cukura diabēta, sirds infarkta profilaksē un cīņā pret aptaukošanos; pektīnvielas, kam piemīt izteiktas pretiekaisuma īpašības un spēja piesaistīt kaitīgos metālus un radioaktīvo piesārņojumu, ko cilvēki parasti uzņem ar gaisu, ūdeni un produktiem. Pektīnvielas kā sūklis uzsūc sliktās vielas un kopā ar citām kaitīgām atkritumvielām izvada no organisma.

Pākšaugu olbaltumvielās ir maz sēru saturošo aminoskābju, tādēļ pilnvērtīgam uzturam tos vajag kombinēt ar dārzeņiem un graudaugiem. Savukārt, pupās un zirņos esošais lizīns maz sastopams graudaugu olbaltumvielās.

Pākšaugos esošo daudzo šķiedrvielu dēļ tie ir grūti sagremojami, un tajos esošās uzturvielas organismā tiek asimilētas tikai daļēji, toties organisms labāk izmanto pākšaugu ogļhidrātus un nepiesātinātās taukskābes. Vēdera uzpūšanos pēc pupu un zirņu ēšanas rada tajos esošie nesagremojamie oligosaharīdi un rezistentā ciete, kas atrodas sēklapvalkā. Rezistentā ciete ir cietes paveids ieslēgumu formā, kas netiek sašķelta, ja tās gabaliņi ir lielāki. Sagremošana atkarīga no produkta mehāniskās apstrādes. Pākšaugu sagremošanu atvieglo pienskābi saturošu uzturlīdzekļu piedevas, piemēram, raudzēts piens, garšaugi, dārzeņi.


Artūrs Priednieks-Kavara

Artūrs Priednieks-Kavara (dzimis Artūrs Vilhelms Priednieks , miris ) bija latviešu operdziedātājs tenors. Lielu daļu savas radošās karjeras A. Priednieks pavadīja citās valstīs, uzstājoties ar pseidonīmu Kavara (Cavara), kas atvasināts no itāļu komponista Džakomo Pučīni operas "Toska" galvenā varoņa Mario Kavaradosi vārda.


Ķivulis

Ķivulis (Spinus spinus) ir maza auguma žubīšu dzimtas (Fringillidae) dziedātājputns, kas plaši sastopams Eiropā un Āzijā, kā arī pašos Ziemeļāfrikas ziemeļos Vidusjūras krastā. Ģeogrāfisko variāciju nav.

Ķivuļa populācija dalās divās daļās, kas katra ligzdo Palearktikas ekozonas abos galos (rietumos un austrumos). Eiropas populācija ligzdo Eiropas centrālajā un ziemeļu daļā, bet Austrumāzijas populācija ligzdo Āzijas austrumos. Centrāleiropā ķivulis ir nometnieks, bet Ziemeļeiropas populācijas ir daļēji nometnieki — daļai populācijas migrējot uz dienvidiem. Migrējošie ķivuļi ziemo Vidusjūras un Melnās jūras krastos. Austrumāzijas ķivuļi ligzdo Ķīnas Hingana kalnos Iekšējā Mongolijā un nelielā skaitā Dzjansu provincē. Tie ziemo Taivānā, Jandzi upes ielejā un kontinenta dienvidaustrumos. Laiku pa laikam ķivulis ieklejo arī Ziemeļamerikā, kur mājo viens no tā tuvākajiem radiniekiem — priežu ķivulis (Carduelis pinus).


Žubītes

Žubītes, žubīšu ģints (Fringilla) ir neliela žubīšu dzimtas (Fringillidae) ģints, kas ir vienīgā ģints žubīšu apakšdzimtā (Fringillinae). Tā apvieno 4 mūsdienās dzīvojošas sugas, kuras izplatītas Vecajā pasaulē. Visplašāk sastopama ir parastā žubīte (Fringilla coelebs), kas mājo ne tikai Eirāzijā, bet arī Ziemeļāfrikā. Toties Tenerifes zilā žubīte (Fringilla teydea) un Grankanārijas zilā žubīte (Fringilla polatzeki) ir endēmiskas Kanāriju salām. Abas Kanāriju salu zilās žubītes nesenā pagātnē tika sistematizētas kā viena suga.


Zobgaļsīlis

"Zobgaļsīlis" () ir amerikāņu rakstnieces Sūzenas Kolinsas jauniešu zinātniskās fantastikas romāns, kas izdots izdevniecībā Scholastic Press. Tā ir pēdējā grāmata sākotnējā "Bada spēļu" triloģijā, bet ne pēdējā grāmata sērijā. Latviskā tulkojuma autore ir Ieva Elsberga.


Altenberga

Altenberga () ir pilsēta un ziemas sporta centrs Vācijā, Saksijas zemē, Saksijas Šveices - Austrumu Rūdu kalnu apriņķī.


Pols Veslijs

Pols Tomašs Vasilevskis (; dzimis ), profesionāli zināms kā Pols Veslijs (), ir amerikāņu aktieris, režisors un producents.

2014. gadā Veslijam piešķīra Humane Generation balva par darbu ar Humane Society, īpaši lauksaimniecības dzīvnieku labturības jomā.


Bada spēles: Zobgaļsīlis. 1. daļa

"Bada spēles: Zobgaļsīlis. 1. daļa" () ir amerikāņu fantastikas filma, kuras režisors ir Frānsiss Lorenss. Filmas sižets veidots pēc Sūzenas Kolinsas grāmatas "Zobgaļsīlis". Filmā galvenās lomas atveido Dženifere Lorensa, Džošs Hatčersons, Liams Hemsvorts, Vudijs Harelsons, Elizabete Benksa, Filips Sīmors Hofmans, Džūliana Mora, Džefrijs Raits, Džena Malona, Sems Klaflins, Stefs Dosons, Donalds Saterlends un Vilova Šīldsa.

Filmas pirmizrāde notika , Latvijā — . Šī ir trešā daļa "Bada spēļu" filmu sērijā, nākamā daļa "Bada spēles: Zobgaļsīlis. 2. daļa" iznāca 2015. gada 20. novembrī.


Bada spēles (grāmatu sērija)

"Bada spēles" () ir jauniešu zinātniskās fantastikas piedzīvojumu romāni, kuru autore ir amerikāniete Sūzena Kolinsa. Pirmie trīs romāni ir triloģija, kas seko pusaudžu varonei Katnisai Everdīnai. Triloģija sastāv no grāmatām "Bada spēles" (The Hunger Games; 2008), "Spēle ar uguni" (Catching Fire; 2009), "Zobgaļsīlis" (Mockingjay; 2010).). Ceturtā grāmata "Balāde par dziedātājputniem un čūskām" (The Ballad of Songbirds and Snakes; 2020) vēsta par Bada spēļu iesākumu un grāmatas notikumi norisinās 64 gadus pirms oriģinālās triloģijas. Visas grāmatas ir izdotas latviski.

"Bada spēļu" triloģijas darbība notiek nenoteiktā nākotnē Panemas totalitārajā valstī, kuru pārvalda Koriolāns Snovs. Valsts sastāv no bagātā Kapitolija, kas atrodas Klinšu kalnos, un 12 (iepriekš 13) nabadzīgākiem apgabaliem, ko pārvalda Kapitolijs. Grāmatu galvenais tēls Katnisa Everdīna dzīvo 12. apgabalā, kas ir visnabadzīgākais. Par atriebību par iepriekšējo sacelšanos pret Kapitoliju tiek organizētas "Bada spēles", kurās piedalās divi bērni vecumā no 12 līdz 18 gadiem no katra apgabala (viens puisis un viena meitene). Šīs sacensības tiek pārraidītas televīzijā, tajās dalībniekiem ir jānogalina vienam otru un pēdējā izdzīvojušā pārstāvētais apgabals tiek apbalvots ar ēdienu un citām dāvanām.

2020. gadā tika izdota ceturtā grāmata "Balāde par dziesmotajiem putniem un čūskām", kuras notikumi notiek aptuveni 64 gadus pirms triloģijas sākuma. Tās galvenais varonis ir astoņpadsmit gadīgs Koriolāns Snovs, kurš ir norīkots kļūt par padomdevēju kādam no desmito Bada spēļu dalībniekiem.

Pirmās divas grāmatas iekļuva laikraksta The New York Times bestselleru topā, savukārt trešā daļa sasniedza visu ASV labāk pārdoto grāmatu topus pēc tās izdošanas. Līdz pirmās filmas iznākšanai 2012. gadā, izdevēji ziņoja, ka ir pārdoti 26 miljoni triloģijas grāmatu kopijas. NPR 2012. gadā ierindoja "Bada spēļu" triloģiju otrajā vietā jauniešu romānu topa simtniekā, atpaliekot vienīgi no "Harija Potera" grāmatu sērijas. 2012. gada augustā Amazon paziņoja, ka "Bada spēles" ir pārspējušas "Hariju Poteru" labāk pārdoto grāmatu Amazon topā.


Ljūtveita šaurums

Ljūtveita šaurums (, ) ir ap garš un šaurākajā vietā ap plats jūras šaurums Dienvidorkneju salu arhipelāgā Antarktikā. Atdala Pauela salu austrumos no Koroneišenas un Robertsona salām rietumos.

Šaurumu 1821. gada 10.—11. decembrī atklāja, caurkuģoja un nokartēja britu roņu mednieks Džordžs Pauels un vēlāk nodēvēja par godu Ljūtveita kungam Londonā, pie kā Pauels atstāja savas Antarktikas kuģojumu piezīmes un kartes pirms došanās pēdējā kuģojumā, kurā gāja bojā. Neatkarīgi no Pauela 1823. gada 19. janvārī šaurumu nokartēja Džeimsa Vedela ekspedīcija un nodēvēja par godu seram Robertam Spenseram par Spensera šaurumu (Spencer Straits).


Savstarpējās palīdzības pakts starp Latviju un PSRS

Savstarpējās palīdzības pakts starp Latviju un PSRS (), pazīstams arī kā Bāzu līgums, bija Padomju Savienības uzspiests starptautisks līgums starp Latviju un PSRS, ko pēc Otrā pasaules kara sākuma 1939. gada 5. oktobrī Maskavā parakstīja PSRS Ārlietu tautas komisārs Vjačeslavs Molotovs un Latvijas Ārlietu ministrs Vilhelms Munters. Savstarpējās palīdzības pakts bija spēkā 10 gadus ar iespējamu 10 gadu pagarinājumu, tomēr PSRS to pārkāpa un izmantoja kā iemeslu 1940. gada Latvijas okupācijai.


Īens Somerholders

Īens Džozefs Somerholders (Ian Joseph Somerhalder, dzimis 1978. gada 8. decembrī) ir ASV aktieris un modelis. Plašāk pazīstams kā Bonijs Karlails TV drāmā "Pazudušie" un Deimons TV seriālā "Vampīra dienasgrāmatas".


Kārlis Benze

Kārlis Benze ( — ) bija Latvijas sabiedrisks darbinieks, politiķis. Bijis Tautas padomes loceklis un Latvijas Satversmes sapulces deputāts. Bijis LSDSP, vēlāk — Mazinieku partijas biedrs.


Samts (albums)

SAMTS ir latviešu rokmūziķa Fēliksa Ķiģeļa albums, kas ieguvis "zelta diska" statusu Latvijā. Albums ir ierakstīts Somijas pilsētas Laappeenrantas studijā Astia Studio kopā ar producentu Anssi Kippo.


Latvijas un PSRS līgums par neuzbrukšanu un konfliktu nokārtošanu miera ceļā

Latvijas un PSRS līgums par neuzbrukšanu un konfliktu nokārtošanu miera ceļā () bija starptautisks līgums starp Latviju un PSRS, ko 1932. gada 5. februārī Rīgā no Latvijas puses parakstīja Ministru prezidents Marģers Skujenieks un no PSRS Centrālās izpildkomitejas puses Ārlietu tautas komisariāta kolēģijas biedrs Boriss Stomonjakovs un PSRS pilnvarotais pārstāvis Aleksejs Sviderskis. Latvijas Saeima līgumu ratificēja 1932. gada 21. jūnijā, bet PSRS Centrālā izpildkomiteja 1932. gada 11. jūlijā.

Neuzbrukšanas līgums bija spēkā trīs gadus ar iespējamu neierobežotu skaitu pagarinājumu ik pa diviem gadiem, tomēr PSRS to pārkāpa, 1939. gada 23. augustā parakstot Molotova—Ribentropa pakta slepeno papildprotokolu, 1940. gada 15. jūnijā uzbrūkot Latvijas robežsargiem un vēlāk veicot pilnīgu Latvijas okupāciju.


Dienvidsendviču salas

Dienvidsendviču salas () ir neapdzīvotu vulkānisku salu arhipelāgs Atlantijas okeāna dienvidos. Izvietojies ap uz dienvidaustrumiem no Dienviddžordžijas salas un stiepjas garumā dienvidu virzienā gar Skotijas jūras austrumu malu. Arhipelāgs sastāv no 11 galvenajām salām, kas lielākoties ir aktīvi vulkāni; augstākais no tiem ir Belindas kalns Montagjū salā, kas paceļas līdz vjl. Administratīvi salas ietilpst Apvienotās Karalistes valdījumā Dienviddžordžijā un Dienvidsendviču Salās.


Britu īsspalvainais kaķis

Britu īsspalvainais kaķis jeb Britānijas īsspalvainais kaķis ir viena no lielā auguma kaķu šķirnēm. Tas ir pēcnācējs kaķim, ko Britu salās ieveda romieši un kas vēlāk sakrustojās ar vietējiem savvaļas kaķiem. Britu īsspalvainais kaķis ir ilgdzīvotājs un dzīvo 14—20 gadus.


Grieze

Grieze (Crex crex) ir vidēji liels dumbrvistiņu dzimtas (Rallidae) dzērvjveidīgais putns, kas izplatīts gandrīz visā Eiropā, izņemot Islandi, Pireneju pussalu un Skandināvijas ziemeļu daļu. Tā ligzdo arī Āzijā no Rietumāzijas līdz Ķīnas ziemeļrietumiem un Sibīrijas centrālajai daļai. Ziemot grieze migrē uz Āfrikas dienvidaustrumiem. Ģeogrāfisko variāciju nav.

Grieze saskaņā ar IUCN datiem nav apdraudēta suga. Latvija mūsdienās, ļoti iespējams, ir valsts ar vislielāko griežu blīvumu pasaulē. Šai sugai labi klājas arī pārējās Baltijas valstīs, Krievijā un Baltkrievijā, samērā labi dzīves apstākļi tai ir arī Centrāleiropas valstīs, toties Rietumeiropas zemēs to skaits mērāms tikai simtos. 1996. gadā grieze ir izvēlēta par Latvijas dabas simbolu — Gada putns 1996.


Paks (pavadonis)

Paks, arī Urāns XV, ir Urāna pavadonis. Tas ir divpadsmitais pavadonis pēc kārtas, skaitot no Urāna.


Bādgotleiba-Bergīshībele

Bādgotleiba-Bergīshībele () ir kūrortpilsēta Vācijā, Saksijas zemē, Saksijas Šveices - Austrumu Rūdu kalnu apriņķī.


269-W. muitas (robežapsardzības) bataljons

269-W. muitas (robežapsardzības) bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Dienesta gaitas beidza ar padošanos Kurzemes cietoksnī 1945. gada maijā.


Ļevs Polugajevskis

Ļevs Polugajevskis (; , Mogiļeva - , Parīze) bija ebreju tautības padomju starptautiskais lielmeistars šahā (1962), ilggadējais Pasaules šaha čempiona nosaukuma pretendents.


27. Burtnieku policijas bataljons

27. Burtnieku policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar izformēšanu 1943. gada februārī.


28. Bārtas policijas bataljons

28. Bārtas policijas bataljons () bija militāra latviešu brīvprātīgo vienība Trešā reiha pakļautībā Otrajā pasaules karā. Kaujas gaitas beidza ar iekļaušanu 15. ieroču SS grenadieru divīzijas 34. ieroču SS grenadieru pulkā kā III bataljons 1943. gada 15. jūlijā.


Bādšandava

Bādšandava () ir kūrortpilsēta Vācijā, Saksijas zemē, Saksijas Šveices - Austrumu Rūdu kalnu apriņķī pie Elbas upes. Būdama Saksijas Šveices viducī, pilsēta attīstās kā tūrisma centrs.


Look

Look Cycle International ir Francijas uzņēmums, kurš ražo velosipēdu rāmjus, ekipējumu un apģērbu riteņbraucējiem.


Parastā šimpanze

Parastā šimpanze (Pan troglodytes) ir līdz 1,7 m garš, melns cilvēkpērtiķu dzimtas šimpanžu ģints dzīvnieks, visaugstāk attīstītā cilvēkveidīgo pērtiķu suga; dzīvo ekvatoriālās Āfrikas tropos.


Ernsta Glika Alūksnes Valsts ģimnāzija

Ernsta Glika Alūksnes Valsts ģimnāzija ir Alūksnes novada pašvaldības iestāde, kas atrodas Glika ielā 10, Alūksnē. Tiek īstenotas izglītības programmas - pamatizglītības otrā posma (7.—9.klases) matemātikas, dabaszinību un tehnikas izglītības programma, pamatizglītības otrā posma (7.-9.klases) humanitārā un sociālā virziena izglītības programma, pamatizglītības otrā posma (7.—9. klases) vispārizglītojoša virziena izglītības programma, vispārējās vidējās izglītības matemātikas, dabaszinību un tehnikas izglītības programma, vispārējās vidējās izglītības humanitārā un sociālā virziena izglītības programma, vispārējās vidējās izglītības profesionāli orientētā virziena izglītības programma un vispārējās vidējās izglītības vispārizglītojošā virziena izglītības programma. 2013./2014. mācību gadā ģimnāzijā mācījās 346 skolēni, un strādāja 46 skolotāji.


2013. gada Latvijas futbola 1. līgas sezona

Latvijas futbola 1. līgas 2013. gada sezona bija 22. Pirmās līgas sezona, kas sākās , bet noslēdzās . Tajā piedalījās 16 komandas, kas aizvadīja divu riņķu turnīru.


Ventvorts Millers

Ventvorts Millers (; dzimis Oksfordšīrā, Lielbritānijā) ir angļu aktieris. Vislabāk pazīstams ar Maikla Skofīlda lomu amerikāņu seriālā Izlaušanās.


Atmiņu klade

"Atmiņu klade" () ir 2004. gada ASV drāma, kuras režisors ir Niks Kasavetiss. Filma uzņemta pēc Nikolasa Sparksa biogrāfiskā romāna The Notebook. Galvenās lomas atveido Reičela Makadamsa un Raiens Goslings. Filmas pirmizrāde notika Sietlas Starptautiskajā kinofestivālā , bet ASV kinoteātros to demonstrēja no . Filma saņēmusi pozitīvas kritiķu atsauksmes.


Jans Berhmans

Jans Berhmans (), dzimis 1599. gada 13. martā, miris 1621. gada 13. augustā, bija jezuīts un kopš 1888. gada kanonizācijas - katoļu svētais. Viņš ir arī studentu un ministrantu aizbildnis. Miris pavisam jauns - 22 gadu vecumā, bet jau savas dzīves laikā sasniedza svētumu. Bija pazīstams ar savu dievbijību un pazemību.


Edgars Priedītis

Edgars Priedītis, skatuves vārds Eds Monro, ir latviešu basģitārists, dziesmu autors. Muzikālās grupas Monro dalībnieks.